**ការសម្ភាសរបស់លោកតាថេង ណិច**

ក៖ អ្នកសម្ភាសឈ្មោះជាង ស៊ីអ៊ាវ ខ៖ អ្នកទទួលការសម្ភាសឈ្មោះ ថេង ណិច។

 ការសង្ខេបប្រវត្តិរបស់លោកតាថេង ណិច

 *លោកតាថេង ណិចមានអាយុ ឆ្នាំនៅក្នុងឆ្នាំ២០២០ មានកូន៥នាក់ ប្រុស៣នាក់, ស្រី២នាក់ ទីលំនៅបច្ចុប្បន្ននៅភូមិរវ៉ាក់ ឃុំរយ៉ ស្រុកកោះញ៉ែក ខេត្តមណ្ឌលគិរី។*

ក៖ ចឹងជាដំបូងខ្ញុំអរគុណច្រើនតាដែរបានអោយខ្ញុំពិភាក្សាជាមួយតាទាក់ទងពីប្រវត្តិរបស់តាហើយការសម្ភាសទាំងអស់នេះខ្ញុំនិងដាក់ទៅក្នុងវេបសាយអើក្នុងវេបសាយសាលាដែរមានឈ្មោះថាBYU ហើយដោយសារតែសកលវិទ្យាល័យមានគោលបំណងចង់រក្សាពីប្រវត្តិប្រជាជនខ្មែរយើងដើម្បីទុកអោយកូនចៅជំនាន់ក្រោយពួកគាត់បានស្គាល់ជាពិសេសប្រវត្តិរបស់តាខ្ញុំបានរៀបរាប់ជាមួយតានេះទុកអោយចៅៗរបស់តាជំនាន់ក្រោយៗតាបានស្គាល់បានដឹងពីប្រវត្តិជំនាន់ប៉ុលពតលុនណុលដែរតាបានរៀបរាប់ហើយនិងពិបាកជូចត់អីចឹងហាសណាស់តា?

ខ៖ បាទ!

ក៖ ចឹងសំរាប់តាយល់ព្រមដើម្បីខ្ញុំដាក់ការសម្ភាសទាំងអស់និងទៅក្នុងវេបសាយសាលាទេតាអត់អីទេណេះតាណេះ?

ខ៖​ អត់អីទេៗ។

ក៖ បាទតាចឹងសំរាប់ខ្ញុំជាអ្នកសម្ភាសតាខ្ញុំមានឈ្មោះថាជាង ស៊ីអ៊ាវហើយថ្ងៃខែដែរខ្ញុំសម្ភាសតាគឺនៅថ្ងៃទី១៣ខែ១១ឆ្នាំ២០២០ហើយការសម្ភាសទាំងអស់និងគឺធ្វើឡើងនៅភូមិហ្នឹងភូមិអីគេតា?

ខ៖ ភូមិរវ៉ាក់។

ក៖ ភូមិរវ៉ាក់ហោសតារួចចុះឃុំ?

ខ៖ ឃុំរយ៉។

ក៖ ឃុំរយ៉?

ខ៖ បាទ!

ក៖ រួចស្រុក..?

ខ៖ ស្រុកកោះញ៉ែក។

ក៖ ស្រុកកោះញ៉ែក ខេត្តមណ្ឌលគិរីបាទតាចឹងសំរាប់តាឈ្មោះពេញរបស់តាទាំងត្រកូលម៉ងឈ្មោះអីគេតា?

ខ៖ អើថេង ណិច។

ក៖ ថេង ណិច?

ខ៖ បាទ!

ក៖ អូ៎អានិងតាមបញ្ជីជាតិយើងហាសណេះតាណេះ?

ខ៖ បាទ! តាមអត្តសញ្ញាណប័ន។

ក៖ អូ៎រួចចុះមានឈ្មោះហៅក្រៅអត់តា?

ខ៖ គ្មានទេ។

ក៖ ចឹងមានតែមួយនិងទេណេះតាណេះចុះកាលពីក្មេងធ្លាប់មានឪពុកម្ដាយឬមួយក៏បងប្អូនអីហៅយើងលេងអីហាសហៅឈ្មោះក្រៅអីមានអត់?

ខ៖ អត់។

ក៖ អត់មានទេណេះតាណេះអូ៎ចុះតាអាយុប៉ុន្មានទៅតាឥឡូវ?

ខ៖ ហុកបី។

ក៖ ហុកសិបបីឆ្នាំរួចចុះអើយើងកើតនៅថ្ងៃខែឆ្នាំណាតាចាំអត់?

ខ៖ អើថ្ងៃខែឆ្នាំអត់ដឹងទេ។

ក៖ អើ..!

ខ៖ ដឹងតែឆ្នាំប៉ាខ្ញុំប្រាប់។

ក៖ ឆ្នាំអីគេតា?

ខ៖ ឆ្នាំមួយពាន់ប្រាំបួនរយហាប្រាំបួនអើហាប្រាំពីរ។

ក៖ ហាប្រាំពីរណេះតាណេះ?

ខ៖ បាទ!

ក៖ ប៉ុន្តែឆ្នាំអើលក្ខណៈជូត ឆ្លូវ ខាល ថោះតាឆ្នាំអីគេ?

ខ៖ ខ្ញុំអត់ដឹងផងអត់ដឹងទេ។

ក៖ អូ៎អានិងតាអត់ដឹងទេណេះ?

ខ៖ បាទ! អត់ដឹងទេ។

ក៖ អូ៎បាទតាចុះអើតាស្រុកកំណើតតាកើតម៉ងនៅណាតា?

ខ៖ អើណោះនៅនោះ។

ក៖ នៅណា?

ខ៖ ព្រែកចាស់ព្រែកខៀវហោស!

ក៖ ព្រែកខៀវ?

ខ៖ បាទ!

ក៖ ហ្នឹងនៅស្រុកណា?

ខ៖ ស្រុកសំបូរ។

ក៖ ស្រុក..?

ខ៖ អើឃុំជជីស ស្រុកសំបូរ ខេត្តក្រចេះ។

ក៖ អូ៎នៅក្រចេះហោស?

ខ៖ ពីសង្គម។

ក៖ អូ៎បាទតាចឹងតានៅខាងសំបូរណេះតាណេះ?

ខ៖ សង្គមណាដែរសង្គមប៉ុលពតណុងមកនៅមណ្ឌលគិរីវិញចឹង។

ក៖ អូ៎បាទតាបាទរួចចុះអើតាគិតថាតាមានបងប្អូនបង្កើតចំនួនប៉ុន្មាននាក់ទៅតា?

ខ៖ វាបួននាក់ពីរនាក់ទៅហើយនៅពីរនាក់។

ក៖ អូ៎ស្លាប់ពីរនាក់ណេះតាណេះ?

ខ៖ បាទ!

ក៖ រួចទៅមានប្រុសប៉ុន្មានស្រីប៉ុន្មានទៅចឹង?

ខ៖ ប្រុសបីស្រីមួយហ្នឹង!

ក៖ ប្រុសបីស្រីមួយ?

ខ៖ បាទ!

ក៖ អើរួចអ្នកដែរទៅនិងប្រុសទាំងពីរឬមួយក៏..?

ខ៖ ស្រីមួយប្រុសមួយ។

ក៖ ស្រីមួយប្រុសមួយចឹងរាល់ថ្ងៃនៅតែប្រុសទាំងពីរណេះតាណេះ?

ខ៖ បាទ!

ក៖ អើពួកគាត់ស្លាប់និងអើកូនទីប៉ុន្មានខ្លះតាបងរបស់តាឬមួយក៏ម៉េច?

ខ៖ បង។

ក៖ តាកូនពៅមែន?

ខ៖ ទេខ្ញុំនៅជិតបានកូនពៅ។

ក៖ អូ៎ចឹងតាកណ្ដាលហោស?

ខ៖ បាទ! បងខ្ញុំងាប់និងខ្ញុំបានប្អូនស្រីខ្ញុំងាប់ទៀត។

ក៖ អូ៎!

ខ៖ អាហ្នឹងបានប្អូនខ្ញុំពៅគេ។

ក៖ អូ៎បាទតាបាទចុះពួកគាត់ស្លាប់ដោយសារអីគេតាបងប្អូនតា?

ខ៖ ជំងឺហាស!

ក៖ ប៉ុន្តែមុនប៉ុលពតទៀតហេសតា?

ខ៖ ទេងាប់ថ្មីទើបសង្គមយើងឥឡូវហ្នឹង!

ក៖ អូ៎!

ខ៖ ប្អូនខ្ញុំនៅថុងប៉ុង។

ក៖ អូ៎ទើបតែស្លាប់ថ្មីៗហ្នឹងទេណេះតា?

ខ៖ បាទ!

ក៖ ទាំងពីរស្លាប់ដោយសារជំងឺទាំងពីរ?

ខ៖ ដោយសារជំងឺ។

ក៖ អូ៎បាទតាបាទចុះអើតាអាចប្រាប់ឈ្មោះបងៗដែរស្លាប់ឬមួយក៏នៅរស់ហាសពួកគាត់ឈ្មោះអីគេខ្លះបានទេតាបងស្លាប់បងធំដែរស្លាប់ឈ្មោះអីគេ?

ខ៖ ព្រិច។

ក៖ ឈ្មោះព្រិច?

ខ៖ ព្រិចៗ។

ក៖ ព្រិចហោសតា?

ខ៖ អើថេង ព្រិច។

ក៖ អូ៎ថេងព្រិចរួចចុះបន្ទាប់មកបានតា?

ខ៖ អើ!

ក៖ ថេង ណិប?

ខ៖ អើ!

ក៖ ថេងណិចហោសតា?

ខ៖ អើ!

ក៖ បន្ទាប់មកទៀត?

ខ៖ ណុងអើថេងសើយនៅថុងប៉ុងណុង។

ក៖ ថេងសើយនៅថុងប៉ុងណេះតាណេះ?

ខ៖ បាទ!

ក៖ អូ៎រួចទៅប្អូនស្រីដែរស្លាប់ពៅគេនិងឈ្មោះអីគេ?

ខ៖ ហ្នឹងអត់ដឹងឈ្មោះផងខ្ញុំនៅតូចដែរណុងគាត់ងាប់ហើយ!

ក៖ អូ៎ស្លាប់តាំងពីតានៅតូចម៉េសហើយណេះតា?

ខ៖​ បាទ!

ក៖ បាទតារួចចុះតាមានជាសាច់រឿងឬមួយក៏ជាអនុស្សាវរីយ៍អីជាមួយបងប្អូនកាលនៅក្មេងៗអត់តាធ្លាប់ធ្វើស្រែឬមួយក៏ធ្វើអីជាការចងចាំរបស់យើងហាស?

ខ៖ សង្គមបីឆ្នាំណុងមិនបានធ្វើស្រែទេខ្ញុំធ្វើទាហ៊ាន។

ក៖ ធ្វើទាហ៊ានហោសតា?

ខ៖ ធ្វើទាហ៊ានវ៉ៃយួនណុង។

ក៖ អូ៎ប៉ុន្តែអើចង់និយាយថាពីក្មេងៗពីមុនបីឆ្នាំហ្នឹងទៀតហាសលក្ខណៈថាកាលនៅតាកើតមកតូចៗហាសប៉ុនៗចៅអីហាសតាធ្វើអីគេខ្លះជាមួយបងប្អូនអត់មានអត់?

ខ៖ មិនសូវបានលេងអីជាមួយគា្ន។

ក៖បានលេងជាមួយគា្ន?

ខ៖ បាទ!

ក៖ ទៅធ្វើស្រែធ្វើចំការអីចឹងហាសណេះតាណេះ?

ខ៖ បាទ! ហ្នឹងហើយដល់ដឹងក្ដីតាមប៉ាខ្ញុំទៅកាប់ចំការខ្ញុំកាប់ចំការទេពីមុនហោស!

ក៖ អូ៎!

ខ៖ មិនធ្វើស្រែទេ។

ក៖ អូ៎នៅសំបូរហោស?

ខ៖ នៅព្រែកចាស់បាទៗនៅព្រែកចាស់នៅខេត្តស្រុកសំបូរខេត្តក្រចេះណុង។

ក៖ បាទតាបាទបើប៉ុន្មានឆ្នាំបានតាមករស់នៅនិងមករស់នៅហ្នឹងតា?

ខ៖ អាយុដប់ប្រាំបីឆ្នាំហើយបានខ្ញុំផ្លាស់មកនៅហ្នឹង!

ក៖ ដប់ប្រាំបីឆ្នាំ?

ខ៖ ហេ៎ដប់បីដប់បួនឆ្នាំទេដប់បួនឆ្នាំ។

ក៖ អូ៎ដប់បួនឆ្នាំហេស?

ខ៖ បាទ!

ក៖ រួចចុះអើចឹងសំរាប់ប្អូនរបស់តាមួយទៀតនៅថុងប៉ុងណុងណុងគាត់ធ្វើអីគេទៅឥឡូវ?

ខ៖ ធ្វើអីទេប្រជារាស្រ្តធ្វើស្រែ។

ក៖ ប៉ុន្តែចង់និយាយថាឥឡូវគាត់ធ្វើប្រកប់មុខរបររកស៊ីអីចឹងហាសណាស់តា?

ខ៖ ធ្វើស្រែ។

ក៖ ធ្វើស្រែហោស?

ខ៖ បាទ!

ក៖ ដូចតែយើងដែរទេណេះតា?

ខ៖ ដូចតែយើងដែរហ្នឹង!

ក៖ អូ៎បាទតាបាទរួចចុះអើឪពុករបស់តាឈ្មោះអីគេទៅតា?

ខ៖ ថេង។

ក៖ ឈ្មោះតាថេង?

ខ៖ បាទ!

ក៖ ឈ្មោះអីគេថេងទៅតា?

ខ៖ ធា។

ក៖ ធា ថេង?

ខ៖ បាទ!

ក៖ អូ៎រួចចុះម្ដាយឈ្មោះអីគេទៅតា?

ខ៖ អត់ដឹងឈ្មោះទេតាហ្នឹងអូ៎ព្រឹក។

ក៖ ម្ដាយរបស់តាហាសម្ដាយយើងហាសតា?

ខ៖ ព្រឹក ប្រុក។

ក៖ ព្រឹក ប្រុក?

ខ៖ អើព្រឹកប្រុកព្រឹកប្រុ។

ក៖ ព្រឹកប្រុ?

ខ៖ អើ!

ក៖ អូយឈ្មោះចំឡែកម៉្លេសរួចទៅអើឪពុករបស់តាថេងទៀតឈ្មោះអីគេទៅតាធា?

ខ៖ អត់។

ក៖ យាយតាខាងយាយតាខាងឪពុកតាហាស?

ខ៖ អត់ស្គាល់ទេគេងាប់យូរហើយណុងខ្ញុំអត់ទាន់កើតទេ។

ក៖ អត់ទាន់កើតអើយាយតាខាងឪពុកអត់ស្គាល់ឈ្មោះគាត់ទេយាយតាខាងឪពុកយើងហាសតា?

ខ៖ យាយតាខាងឪពុកណាឈ្មោះហ្នឹង!

ក៖ ឈ្មោះអីគេឈ្មោះធាថេង?

ខ៖​ អើ!

ក៖ ធាថេងឪពុកប៉ុន្តែចុះអើឪពុករបស់..?

ខ៖ តាធាហ្នឹងទៀត?

ក៖ តាធាអើតាថេងទៀត?

ខ៖ ឪពុកតាថេងហើយហ្នឹងហាស!

ក៖ ឈ្មោះធាហ្នឹងហេស?

ខ៖ អើ!

ក៖ តាធារួចចុះអើម្ដាយម្ដាយតាថេងឈ្មោះអីគេទៅ?

ខ៖ អើ!

ក៖ ចាំអត់តា?

ខ៖ ដឹងទេអត់ចាំទេអើយ!

ក៖ អត់ចាំទេណេះតាណេះ?

ខ៖ អត់ចាំទេ។

ក៖ អូ៎រួចចុះអើចុះម្ដាយវិញឈ្មោះព្រឹកប្រុកមែនអត់តា?

ខ៖ ហ្នឹងហើយ!

ក៖ រួចចុះអើជីតាឈ្មោះតាព្រឹក?

ខ៖ តាព្រឹក។

ក៖ តាព្រឹករួចចុះជីដូនយាយឈ្មោះអីគេទៅ?

ខ៖ ជីដូន។

ក៖ យាយប្រពន្ធតាព្រឹកហាស?

ខ៖ អត់ដឹងដែរគេងាប់តាំងពីជំនាន់នៅតូចណុងថា។

ក៖ អូ៎អត់ដឹងដែរហោសតា?

ខ៖ អត់ដឹងទេ។

ក៖ ប៉ុន្តែពួកគាត់អ្នកស្រុកណាតាអ្នកស្រុកនៅក្រចេះតើហីតា?

ខ៖ អើនៅហ្នឹងឯង!

ក៖ នៅខាងក្រចេះហេស?

ខ៖ បាទ! ពីសង្គមហាសណាស់។

ក៖ បាទ! ក្រចេះទាំងអស់គា្នទាំងតាទាំងឪពុកអីនៅក្រចេះទាំងអស់គា្នណេះតាណេះ?

ខ៖ ហ្នឹងហើយបាទៗ!

ក៖ អូ៎បាទតារួចចុះអើចឹងសំរាប់ឪពុករបស់តាកាលឥឡូវគាត់ស្លាប់ហើយតាហេស?

ខ៖ ស្លាប់ហើយ!

ក៖ កាលគាត់នៅរស់គាត់ធ្វើអីគេសំរាប់ចិញ្ចឹមជីវិតចិញ្ចឹមកូនចៅចិញ្ចឹមក្រុមគ្រួសារ?

ខ៖ ធ្វើស្រែធ្វើចំការ។

ក៖ ធ្វើស្រែចំការ?

ខ៖ បាទ!

ក៖ ប៉ុន្តែនៅក្រចេះហ្នឹងណេះតាណេះ?

ខ៖ បាទ!

ក៖ នៅស្រុកសំបូរណុង?

ខ៖ ហ្នឹងហើយ!

ក៖ អូ៎បាទតារួចទៅអើម្ដាយយើងនៅណាទៅតាកាលជំនាន់គាត់នៅរស់?

ខ៖ ធ្វើស្រែដែរណាស់ធ្វើចំការធ្វើចំការទេនៅណុងហោស!

ក៖ អូ៎មានតែចំការទេណេះតាណេះ?

ខ៖ បាទ! ហ្នឹងហើយ!

ក៖ អត់មានស្រែទេ?

ខ៖ អត់មានទេមកសង្គមបីឆ្នាំនេះមានធ្វើស្រែ។

ក៖ អូ៎ប៉ុន្តែពួកគាត់កាចអត់តាឪពុកម្ដាយតា?

ខ៖ គាត់ស្លូតហ្នឹង!

ក៖ ស្លូតៗទេណេះតាណេះ?

ខ៖ បាទ!

ក៖ អូ៎បាទតារួចចុះអើតាមានចងចាំសាច់រឿងថាដែរតាធ្លាប់មានជាអនុស្សាវរីយ៍ជាមួយឪពុកម្ដាយតាអត់កាលនៅក្មេងៗហាសតាដូចជាធ្លាប់ទៅធ្វើស្រែធ្វើចំការជាមួយពួកគាត់?

ខ៖ កាលសង្គមបីឆ្នាំទេខ្ញុំធ្វើស្រែអើអត់បាននៅជាមួយផងកាលហ្នឹងនៅតូចៗនៅជាមួយកាលនៅអើខេត្តក្រចេះហ្នឹងហាសបានទៅតាមគាត់កាប់ចំការកាប់អីចឹង។

ក៖ អូ៎ទៅកាប់ចំការជាមួយគាត់?

ខ៖ បាទ!

ក៖ ប៉ុន្តែយើងនេសាទត្រីនេសាទអីដែរតើហេសតាហេស?

ខ៖ មានត្រីណាអូរតូចដូចរវ៉ាក់យើងដែរហ្នឹង!

ក៖ អត់ទេកាលយើងនៅជាមួយឪពុកម្ដាយហាស?

ខ៖ ហ្នឹងហើយ!

ក៖ អត់ដែរ?

ខ៖ រកត្រីរកអីដាក់សន្ទូចដាក់អីហ្នឹង!

ក៖ ចឹងហេសតា?

ខ៖ បាទ!

ក៖ យើងនៅតាមមាត់ទន្លេមែនទេតា?

ខ៖ អត់មានទេ។

ក៖ អត់ទេហោស?

ខ៖ អូរតូចៗណុងអូរព្រះអូរអីណុង។

ក៖ អើកាលយើងនៅក្រចេះ?

ខ៖ អូរព្រះចំអូរព្រះខាងលិច។

ក៖ អូ៎អត់មានទន្លេ?

ខ៖​ អត់មានទេ។

ក៖ យើងអត់នៅជិតទន្លេផងហោស?

ខ៖ អត់មានទេ។

ក៖ អូ៎បាទតាបាទ!

ខ៖ អត់មានទេ។

ក៖ រួចចុះឪពុករបស់តាកាលគាត់នៅរស់គាត់ធ្លាប់ប្រាប់ពីប្រវត្តិកាលគាត់នៅក្មេងទៅតាអត់ថាកាលពីមុនគាត់បានយាយហាសតាថេងមានដែរនិយាយប្រវត្តិកាលនៅក្មេងៗរបស់គាត់ទៅតាអីអត់?

ខ៖ មាននិយាយណែនាំកូនចៅធ្វើស្រែធ្វើចំការហ្នឹង!

ក៖ ចឹងហោស?

ខ៖ បាទ!

ក៖ គាត់អត់ដែរនិយាយពីប្រវត្តិគាត់ថាគាត់ធ្លាប់ជូរចត់លំបាកអីអត់ដែរនិយាយទេ?

ខ៖​ អត់ទេ។

ក៖ អូ៎ចុះយាយយាយដែរនិយាយអីទេ?

ខ៖ យាយអត់ដែរហ្នឹង!

ក៖ អត់ដែរដូចគា្នហោសតា?

ខ៖ បាទ!

ក៖ អូ៎បាទតារួចចុះអើចឹងតាមករស់នៅកោះញ៉ែកហ្នឹងអស់រយះពេលប៉ុន្មានឆ្នាំហើយតា?

ខ៖ តាំងពីចិតមួយ។

ក៖ ចិតមួយ?

ខ៖ បាទ!

ក៖ មានន័យថាឥឡូវចង់..?

ខ៖ ចិតមួយយន្តហោះគេនិងចិតមួយចិតពីរចិតបីហ្នឹង!

ក៖ មកនៅកោះញ៉ែកហ្នឹង?

ខ៖ បាទៗ!

ក៖ ចឹងមានន័យថាឥឡូវសែសិបប្រាំបួនឆ្នាំហើយចឹងណេះតាណេះ?

ខ៖ ហ្នឹងហើយ!

ក៖ រួចកើតអីបានតាផ្លាស់មកនៅហ្នឹងពេលណុង?

ខ៖ អើយសង្គមហ្នឹងប្រាប់ហើយសង្គមបីឆ្នាំគេប្រមូលដាក់មួយកន្លែងៗ។

ក៖ ​អត់ទេពីមុនបីឆ្នាំហាសតាដោយសារចិតមួយនៅលុនណុលនៅឡើយទេណេះតា?

ខ៖ លុនណុលចិតប្រាំរំដោះ។

ក៖ បាទ!

ខ៖ ហ្នឹងហើយ!

ក៖ ប៉ុន្តែអើ..?

ខ៖ អើរដ្ឋប្រហារចង់រដ្ឋប្រហារហ្នឹងហាសវាបែកបាក់យាគកុងខ្មែរក្រហមគេណុង។

ក៖ បាទតាបាទ!

ខ៖ ហ្នឹងហើយបើយើងនៅឆ្ងាយពីខេត្តពីស្រុកចោទថាយើងចូលខ្មែរក្រហមអីចឹងហាសកាលណុងហាស!

ក៖ បាទតា!

ខ៖ ហ្នឹងហើយវាប្រមូលមកនេះបងប្អូខាងនេះមកខាងនេះទៅ។

ក៖ អូ៎បាទតាប៉ុន្តែយើងមានកូនចៅណាដែរទៅរស់នៅក្រៅប្រទេសអីអត់មានទេ?

ខ៖ អត់ទេ។

ក៖ មានតែនៅស្រកកោះញ៉ែកហ្នឹងទេ?

ខ៖ បាទ! នៅនិងទាំងអស់។

ក៖ ប៉ុននៅក្រចេះមានសល់អត់តាសល់កូនចៅកូនក្មួយអីអត់?

ខ៖ ក្មួយជីដូនមួយអីមាន។

ក៖ នៅណុងហោស?

ខ៖ បាទ!

ក៖ រាល់ថ្ងៃហ្នឹងហោស?

ខ៖ បាទ!

ក៖ អូ៎បាទតាចុះតាអាចប្រាប់អើពីជំនាន់ដែរតាកើតទាន់តាកើតទាន់ជំនាន់លុនណុលប៉ុនអើលក្ខណៈមុនលុនណុលទៀតតាទាន់ណេះតាណេះ?

ខ៖ មុនដំបូងសម្ដេចសីហនុហេស?

ក៖ បាទ! មុនលុនណុលសម្ដេចសីហនុណុងតាទាន់ណេះតាណេះ?

ខ៖ ទាន់ប៉ុន្តែអត់ចេះដឹងក្ដីទេ។

ក៖ នៅតូចនៅឡើយណេះតាណេះ?

ខ៖ ហ្នឹងហើយ!

ក៖ ប៉ុន្តែតា..?

ខ៖ អើកាន់កាប់បីបួនឆ្នាំតើ!

ក៖ តាមានចងចាំអីខ្លះដែរកាលជំនាន់ណុងអត់តា?

ខ៖ អត់។

ក៖ គេមានធ្វើបាបយើងឬមួយក៏អីអត់គ្រួសារយើងអី?

ខ៖ សង្គមលុនណុល?

ក៖ បាទ!

ខ៖ អត់ផង។

ក៖ លុនណុលអត់ទេណេះតាណេះ?

ខ៖ អត់ទេ។

ក៖ ចុះអើគ្រាន់ជំនាន់លុនណុលគេមានទំលាក់គ្រាប់ផ្លោងទំលាក់អីណេះតាណេះ?

ខ៖ ហ្នឹងហើយអានិងវ៉ៃយាគកុងណុងយួនអាមេរិចធាវគីហ្នឹង!

ក៖ បាទតាហ្នឹង..!

ខ៖ ហ្នឹងហើយវ៉ៃលុនណុលណុងវ៉ៃខ្មែរក្រហមជាមួយធាវគីយួនហ្នឹងណាស់។

ក៖ អូ៎!

ខ៖ ហ្នឹង!

ក៖ ប៉ុន្តែយើងនៅណាពេលណុងតា?

ខ៖ កាលណុងខ្ញុំនៅស្រុកសំបូរនិងចិតហេ៎ហុកប្រាំបួនរដ្ឋប្រហារគេហុកប្រាំបួនយន្តហោះទំលាក់ទីមួយណា។

ក៖ បាទតា!

ខ៖ បានចិតសិបចិតមួយបើខ្ញុំនៅនេះនៅយន្តហោះដែរនិងបីឆ្នាំណាយន្តហោះហ្នឹងណា។

ក៖ យន្តហោះនៅរហូតណេះតាណេះ?

ខ៖ បាទហ្នឹងហើយ!

ក៖ រួចចុះអាឆ្នាំហុកជាងហោសតាហុកជាងយើងអត់អីទេហោស?

ខ៖ អត់អីមានស្អី។

ក៖ អាហ្នឹងយើងនៅរកស៊ីធម្មតាមែនតា?

ខ៖ បាទហ្នឹងហើយ!

ក៖ អូ៎រួចចុះដល់ពេលណាបានលុនណុលវ៉ៃពីសីហនុយកមកយើងកាន់កាប់ហោសតា?

ខ៖ ដឹងប៉ុន្មានទេនេះដឹងប៉ុន្មានទេ។សារ

ក៖ ប៉ុន្តែពេលណុងដោយសារតែលុនណុលមកកាន់កាប់ស្រុកខ្មែរយើងហេសតាហេស?

ខ៖ ទៅនៅសង្កាត់ហ្នឹងហើយទៅនៅសង្កាត់ស្រុកខ្មែរយើងបានបួនឆ្នាំហ្នឹង!

ក៖ តែចាប់ពីឆ្នាំណាតាចិតមួយដល់ចិតប្រាំហី?

ខ៖ ចិតមួយហីណែហុកប្រាំបួនទេ។

ក៖ ហុកប្រាំបួន?

ខ៖ ហ្នឹងឆ្នាំហ្នឹងហើយយន្តហោះហ្នឹង!

ក៖ អូ៎រួចទៅ..?

ខ៖ ហ្នឹងហើយចិតមួយចិតពីរពីស្រុកយើងខាងលើនេះចង់រំដោះហើយណាស់អត់មាននៅទាហ៊ាននៅអីទេ។

ក៖ ចឹង..?

ខ៖ នៅភ្នំពេញហ្នឹងអត់មានទាហ៊ានលុនណុលហ្នឹងណា។

ក៖ បាទតាបាទ!

ខ៖ ដល់ចិតប្រាំបានរំដោះមែនទែន។

ក៖ រំដោះហើយបានប៉ុលពតវ៉ៃយក?

ខ៖ ហ្នឹងហើយប៉ុលពតបានបីឆ្នាំប្រាំបីខែម៉្ភៃថ្ងៃទេ។

ក៖ អូ៎ចុះអើតាគិតថាពេលជំនាន់លុនណុលណុងវាមានជាគ្រាប់ផ្លោងគ្រាប់អីផ្ទុះពេញហ្នឹងហីតាហេស?

ខ៖ នៅភូមិខ្ញុំអត់ទេប៉ុន្មានគ្រាប់ទេបាញ់ប្រយោលទៅណុង។

ក៖ អូ៎!

ខ៖ ហ្នឹងហើយអត់ទេមាននៅខេត្តយើងនេះខ្លាំង។

ក៖ ចឹងនៅគេបាញ់ផ្ទុះគ្រាប់ផ្លោងយន្តហោះហោះទៅហោះមកអីអត់អីមានទេនៅយើង?

ខ៖ មានគេទៅមកៗវាអត់បាញ់ទេ។

ក៖ វាអត់ដែរបាញ់ហោសតា?

ខ៖ បាទ! ហ្នឹងហើយ!

ក៖ ប៉ុន្តែយើងនៅផ្ទះនៅតែជីកត្រង់សេជីកអីត្រៀមស្កួចឹង?

ខ៖ ហ្នឹងហើយ!

ក៖ ណេះតាណេះបើ..?

ខ៖ បាទ! អត់អោយឃើញផ្សែងភ្លើងផ្សែងអីទៀតហ្នឹងហាស!

ក៖ បាទ! មើលតែយន្តហោះហោះកាត់តាមនិងយើងរត់ចូលត្រង់សេអីទៅ?

ខ៖ ហ្នឹងហើយក្រាប។

ក៖ ចេះតែខ្លាចហាសណេះ?

ខ៖ រកពួនហ្នឹងហើយ!

ក៖ ប៉ុន្តែពេលនិងតាមានដឹងថានរណាគេបាញ់ជាមួយនរណាគេអត់តា?

ខ៖ អត់ដឹងផង។

ក៖​ អត់ដឹងទេហោសដឹងតែយន្តហោះគេ..?

ខ៖ បាទ!

ក៖ គេហោះទៅហោះមកដើម្បីអីគេតាដឹងអត់?

ខ៖ ហ្នឹងដើម្បីសង្គ្រាមគេរកពួកខ្មែរក្រហមពួកអីហនឹងហើយណាស់។

ក៖ អូ៎ចឹងមានអើ..?

ខ៖ យន្តហោះយន្តហោះអាមេរិចទេ។

ក៖ យន្តហោះអាមេរិចហោសតា?

ខ៖ បាទ! វារកអាយាគកុងណុងយួនណុង។

ក៖ អាមេរិចចង់សំលាប់យាគកុង?

ខ៖ ហ្នឹងហើយវាដណ្ដើមចង់ដណ្ដើមវៀតណាមហាសណាស់។

ក៖ អូ៎!

ខ៖ ហ្នឹងហើយ!

ក៖ ដល់ពេលហើយក៏លាយឡំពួកយាគកុងលាយឡំជាមួយខ្មែរយើងទៅឬមួយក៏ម៉េចតា?

ខ៖ ហ្នឹងហើយគេថាយាគកុងជាមួយខ្មែរក្រហមណុង។

ក៖ បាទ!

ខ៖ ហ្នឹងហើយ!

ក៖ អូ៎បាទតារួចចុះអើសំរាប់ពេលណុងយើងអត់មានជាខូចខាតឬមួយក៏ឆេះផ្ទះឆេះអីអត់មានទេ?

ខ៖ ទេភូមិខ្ញុំអត់ទេ។

ក៖ រួចខ្លួនណេះតាណេះ?

ខ៖ រួចខ្លួនបាទ!

ក៖ រួចចុះពេលណុងយើងរកស៊ីអីគេទៅតា?

ខ៖ មានរកស៊ីអីទេ។

ក៖ ធ្វើចំការធ្វើអីធម្មតា?

ខ៖ ហ្នឹងហ់យធ្វើចំការធ្វើស្រែអាណុងគ្មានធ្វើចំការទេណុងហោស!

ក៖ អូ៎ប៉ុន្តែយើងដូចអត់មានខ្វះខាតអីណាហីតាពេលណុង?

ខ៖ គ្រាប់ម៉ាហូប។

ក៖ មួយហូបៗណេះតា?

ខ៖ បាទ!

ក៖ អូ៎បាទតារួចទៅអើបងប្អូនឬមួយក៏ឪពុកម្ដាយយើងអត់អីទេ?

ខ៖ អត់អីទេ។

ក៖ អូ៎ល្អរួចចុះអើតាអាចប្រាប់ថាពេលដែរផុតពីជំនាន់លុនណុលយើងចូលប៉ុលពតអាហ្នឹងបានវេទនាណេះតាណេះ?

ខ៖ វេទនាហាសបាយមួយចានក៏មាន។

ក៖ អូ៎ប៉ុន្តែពេលណុងតាផ្លាស់មកកោះញ៉ែកហើយណេះតាណេះ?

ខ៖ បាទ! ហ្នឹងហើយៗ!

ក៖ រួចទៅពេលនិងយើងទៅណាទៅតា?

ខ៖ ខ្ញុំធ្វើផ្លូវនិងមួយឆ្នាំដែរផ្លូវចិតប្រាំពីរទៅក្រចេះ។

ក៖ ប៉ុន្តែគេជំលាសយើងទៅណាទៅខាងអាផ្លូវចិតប្រាំពីរទៅក្រចេះហ្នឹងហោសតា?

ខ៖ ហ្នឹងហើយផ្លូវណុងមួយឆ្នាំ។

ក៖ មួយឆ្នាំ?

ខ៖ អើរួចទៅគេបញ្ចូនទៅព្រំដែនដាក់ជំលរោងអោយយាមទៅ

ក៖ អូ៎!

ខ៖ ជ្រៃធំអិណុងពេញទាំងអស់។

ក៖ បាទ!

ខ៖ ពេញអស់។

ក៖ រួចចុះតាគិតថានៅកន្លែងណាដែរតាគិតថាពិបាកសំរាប់តាពេលជំនាន់ប៉ុលពត?

ខ៖ ជំនាន់ប៉ុលពតអាបីឆ្នាំអាបីឆ្នាំប្រាំបីខែម៉្ភៃថ្ងៃ។

ក៖ ប៉ុន្តែ..?

ខ៖ យ៉ាប់ម៉ង។

ក៖ គេជំលាសតាបានប៉ុន្មានកន្លែងតា?

ខ៖ ទេចេញពីឃុំយើ​ងនិងទៅចូលស្រុកធ្វើប្រធានបណ្ដោយណុង។

ក៖ អូ៎!

ខ៖ អើចេញពីវ៉ៃយួនម៉ាឈ្នះចូលយួនវ៉ៃខ្មែរក្រហមទៀតពីរជំនាន់។

ក៖ បាទតា!

ខ៖ ទៅចូលទាហ៊ានយើងឥឡូវប្រាំបួនឆ្នាំហាសខ្ញុំទើបចេញតើ!

ក៖ អូ៎រួចចុះតាគិតថាជំនាន់ប៉ុលពតនិងគេធ្វើបាបយើងអីគេខ្លះទៅតាតាអាចរៀបរាប់ខ្លះបានទេ?

ខ៖ ខ្លះៗអើយមានធ្វើបាបម៉េចចាប់មានតែទុកយើងមានតែចាប់វ៉ៃចោលម៉ងចឹងហាស!

ក៖ បាទតា!

ខ៖ តាមមួយខ្សែយើងខ្ញុំខុសមួយពូជខ្ញុំទៅអស់។

ក៖ អើ!

ខ៖ ចឹងហាសសង្គមបីឆ្នាំហ្នឹងហាស!

ក៖ បាទតា!

ខ៖ សង្គមប៉ុលពតហ្នឹងហើយសង្គមបីឆ្នាំ។

ក៖ ប៉ុន្តែយើងទៅធ្វើផ្លូវប៉ុន្មានមួយឆ្នាំ?

ខ៖ មួយឆ្នាំបានមួយឆ្នាំដឹកទឹកអោយគេទេ។

ក៖ អូ៎!

ខ៖ ដឹកទឹកអោយកម្មករគេធ្វើហ្នឹងហាស!

ក៖ បាទតាបាទ!

ខ៖ ហ្នឹងហើយ!

ក៖ ពិបាកអត់តាការងារយើងពេលណុង?

ខ៖ អើយមិនពិបាកបាយម៉ាពេលណុងតិចៗណុងពិបាកជាងទាហ៊ាន។

ក៖ អូ៎បាទ!

ខ៖ បើយើងរអ៊ូគេចាប់វ៉ៃយើងចោលណុងហើយ!

ក៖ បាទត្រូវ!

ខ៖ ហ្នឹងហើយ!

ក៖ រួចចុះពេលនិងអើយើងមានគ្រួសារនៅតា?

ខ៖ នៅ។

ក៖ អត់ទាន់មានយាយទេណេះ?

ខ៖ អត់ទាន់មានទេ។

ក៖ អូ៎!

ខ៖ ទើបសង្គមយើងឥឡូវតើយកហោស!

ក៖ ពេលណុងប្រហែលជាអាយុប៉ុន្មានទៅតាយើង?

ខ៖ អាសង្គមបីឆ្នាំហ្នឹង?

ក៖ បាទ!

ខ៖ យើងដប់ប្រាំបី។

ក៖ ដប់ប្រាំបីឆ្នាំ?

ខ៖ បាទ!

ក៖ រួចចុះអើ..?

ខ៖ ដប់ប្រាំមួយម៉្ភៃ។

ក៖ រួចចុះបងប្អូនយើងបងប្អូនយើងគេជំលាសទៅណាទៅតា?

ខ៖ បែកបាក់គា្នទៅអស់ហើយមានតែមានប្អូនពៅគេនៅជាមួយម៉ែឪណុងវានៅតូច។

ក៖ អូ៎បាទ!

ខ៖ នៅជ្រះស្លាចឹងណាស់។

ក៖ បាទ! ប៉ុន្តែ..?

ខ៖ បងខ្ញុំទៅណាទៅណីដូចតែខ្ញុំចឹងកាន់ចូលទាហ៊ានដូចគា្ន។

ក៖ អូ៎ប៉ុន្តែអើដូចជាអើឪពុកម្ដាយតានៅណានៅនិងដែរហីតាហេស?

ខ៖ នៅនិងអាឃុំរយ៉ហ្នឹងដដែរ។

ក៖ នៅឃុំរយ៉ដដែរហោស?

ខ៖ បាទ! ចេញពីណុងនៅនិងនៅឃុំរយ៉ដែរ។

ក៖ តែយើងទេអាបែកទៅផ្លូវចិតប្រាំពីរ?

ខ៖ បាទ!

ក៖ ផ្លូវទៅខាងក្រចេះណេះតាណេះ?

ខ៖ អើ!

ក៖ រួចចុះបងៗ?

ខ៖ បងមិនដឹងទៅណាទៅណីទេគេទៅធ្វើទាហ៊ានដែរនិងធ្វើទាហ៊ានមុនខ្ញុំ។

ក៖ អូ៎រួចតាធ្វើទាហ៊ាននិងពេលដាច់ប៉ុលពតហីតាហេស?

ខ៖ នៅប៉ុលពតវ៉ៃពេលចូលប៉ុលពតនិងវ៉ៃយួនវ៉ៃយួនឈ្នះចូលយួនវ៉ៃខ្មែរក្រហមណុងវ៉ៃប៉ុលពតវិញហ្នឹង!

ក៖ អូ៎!

ខ៖ ពីរបក។

ក៖ បាទតាបាទ!

ខ៖ ហ្នឹងហើយ!

ក៖ តាអាចប្រាប់ប្រវត្តិខ្លះៗពេលជំនាន់ណុងបានទេពេលតាធ្វើជាទាហ៊ានពេលនិងយើងដូចជាយើងមានហេតុការណ៍អីកើតឡើងខ្លះជាសាច់រឿងហាស?

ខ៖ មានអីមានតែសង្គមណុងយើងធ្វើកូនចៅគេណុង។

ក៖ អូ៎ប៉ុន្តែតាអាចប្រាប់ពីប្រវត្តិពេលណុងខ្លះៗបានទេតាចាំខ្លះបានទេ?

ខ៖ អត់ចាំផងអាចាំខ្លះអត់ខ្លះហ្នឹង!

ក៖ អាចនិយាយអ្វីដែរតាចាំចឹងហាសណាស់តាចាំបានប៉ុណ្ណាតានិយាយប៉ុនណុងទៅអត់អីទេពេលណុងដូចជាយើងមានហេតុការណ៍អីកើតឡើងខ្លះនៅពេលដែរយើងវ៉ៃទាហ៊ានអើយើងធ្វើទាហ៊ានវ៉ៃគា្នអីចឹងហាស?

ខ៖ អើអត់មានរបួសស្លាកស្នាមអីទេយើងវ៉ៃនិងហើយវ៉ៃពីព្រំដែនមកដល់កោះញ៉ែក។

ក៖ បាទ!

ខ៖ អាណុងទំលាក់អាវុធចូលភូមិវិញ។

ក៖ អូ៎!

ខ៖ ហ្នឹងហើយ!

ក៖ ប៉ុន្តែពេលណុងយើងវ៉ៃជាមួយប៉ុលពតហេសតាវ៉ៃជាមួយខ្មែរក្រហមហេស?

ខ៖ ទីមួយវ៉ៃធ្វើទាហ៊ានខ្មែរក្រហមវ៉ៃយួនហ្នឹងហើយសង្រ្គាមណុងវ៉ៃយួន។

ក៖ អូ៎!

ខ៖ នៅព្រំដែនចាំព្រំដែនយើងហ្នឹងខាងមេសាអីណុង។

ក៖ បាទតា!

ខ៖ វេនទីមួយដល់យើងវ៉ៃឈ្នះយួនណុងយើងមិនចូលភូមិចូលស្រុក។

ក៖ បាទតាបាទ!

ខ៖ គេនាំចូលព្រៃខ្ញុំមិនចូលទេខ្ចិលហាសអត់ចូលទេខ្ញុំចេញទៅវ៉ៃប្រាំថ្ងៃគា្មនបាយមួយចានហូបដាច់ស្បៀង។

ក៖ អូ៎បាទតា!

ខ៖ ហ្នឹងហើយអើខ្ចិលទៅហាសចូលភូមិវិញចូលភូមិគេជ្រើសរើសទាហ៊ានចូលទាហ៊ានទៀត។

ក៖ អើ!

ខ៖ ទាហ៊ានយើងឥឡូវហោស!

ក៖ បាទតា!

ខ៖ គេសង្គមយើងហ្នឹង!

ក៖ ប៉ុន្តែអាទាហ៊ានដែរគេរើសម្ដងទៀតនិងទាហ៊ានខាងវៀតណាមម្ដងហេសរើសតា?

ខ៖ បាទ! ហ្នឹងហើយៗវៀតណាម។

ក៖ យើងចូលខាងវៀតណាមម្ដង?

ខ៖ បាទ! ហ្នឹងហើយ!

ក៖ អូ៎!

ខ៖ ចូលខាងវៀតណាមម្ដងចិតប្រាំបួនអាឆ្នាំរំដោះណុងចូល។

ក៖ អូ៎ហើយយើងមកដេញវ៉ៃខ្មែរក្រហមវិញ?

ខ៖ បាទហ្នឹងហើយ!

ក៖ ចឹងមានន័យថាដំបូងយើងចូលពីខ្មែរក្រហមដេញវ៉ៃវៀតណាម?

ខ៖ អើ!

ក៖ ដល់ពេលក្រោយមកយើងចូលពីវៀតណាមដេញវ៉ៃខ្មែរក្រហមវិញ?

ខ៖ បាទ! ហ្នឹងហើយ!

ក៖ អូ៎រួចទៅអាឆ្នាំណាយើងធ្វើអើធ្វើថ្នល់ធ្វើផ្លូវថ្នល់?

ខ៖ ផ្លូវថ្នល់យើងនេះ។

ក៖ អាពេលយើងធ្វើនៅផ្លូវចិតប្រាំពីរទៅខាងក្រចេះហោសតា?

ខ៖ កាលចិតប្រាំហ្នឹងហាស!

ក៖ ចិតប្រាំហោស?

ខ៖ ចិតប្រាំចិតប្រាំពីរ។

ក៖ ចឹងអើ..?

ខ៖ ពីរបីឆ្នាំយើងធ្វើ។

ក៖ អាហ្នឹងពីមុនយើងធ្វើទាហ៊ានណេះតាណេះ?

ខ៖ ទេខ្ញុំមិនទាន់ធ្វើទាហ៊ានទេខ្ញុំធ្វើឆ្លូប។

ក៖ ពេលហ្នឹងយើងអត់ទាន់ទៅធ្វើទាហ៊ានទេណេះ?

ខ៖ បាទ! ចេញពីធ្វើផ្លូវហ្នឹងបានចូលទាហ៊ាន។

ក៖ ចុះរួចអើតាគិតថាចឹងសំរាប់ដូចជាពេលដែរយើងធ្វើផ្លូវធ្វើអីចឹងទៅចុះអើម្ហូបអាហារយើងម៉េចដែរតា?

ខ៖ ម្ហូបអាហារមានអីស៊ីហូបរួមណុងមានអីបានតិចៗហ្នឹងហាស!

ក៖ អូ៎!

ខ៖ រួមគ្នាគឺថាមួយឆ្នាំបានហ្នឹងមួយរយនាក់ៗហ្នឹង!

ក៖ រួចចុះអើតាអាចប្រាប់អាពេលយើងហូបរួមបានទេតាថាហូបមួយកូនចានតូចហោសតាអាចប្រាប់ពេលណុងយើងពិបាកអីខ្លះទៅតាខាងហូបបាយហូបអី?

ខ៖ ពិបាកហ្នឹងហាសបើយើងរអ៊ូខ្លាចគេយកទៅសំលាប់ចោល។

ក៖ រួចទៅប៉ុន្តែយើងហូបអត់ឆ្អែតទេហោសតា?

ខ៖ អត់ឆ្អែតទេអត់ហ៊ានរអ៊ូ។

ក៖ អូ៎!

ខ៖ អត់ហ៊ានទេ។

ក៖ ពេលយើងហូបបាយឬហូបបបរតាជំនាន់ណុង?

ខ៖ បាយដែរបាយម្អេចហ្នឹងហាស!

ក៖ អូ៎បាយម្អៀចៗហោស?

ខ៖ ហ្នឹងហើយ!

ក៖ រួចចុះអើតាអាចប្រាប់បានទេថានៅពេលដែរយើងហូបអត់ឆ្អែតចឹងយើងមានកំលាំងណាធ្វើការតាចឹងយើងធ្វើម៉េចទៅ?

ខ៖ ប្រឹងធ្វើចឹងណាស់។

ក៖ យើងអត់មានទៅលួចជីកដំឡូងជីកក្ដួចអីណាហី?

ខ៖ អើមានគេអោយទៅណាអត់ទេ។

ក៖ អត់ទេចង់និយាយថាគេមិនអោយយើងទៅប៉ុន្តែយើងទៅលួចជីក?

ខ៖ មានខ្វះអីស្រូវណុងគេមិនអោយយើងហូបឆ្អែតហ្នឹងមិនខ្វះទេ។

ក៖ ស្រូវអត់ខ្វះប៉ុន្តែគេអត់អោយយើងហូបឆ្អែត?

ខ៖ បាទហ្នឹងហើយ!

ក៖ ប៉ុន្តែដល់ពេលយើងហូបអត់ឆ្អែតចឹងយើងអត់ទៅលួចអីៗផ្សេងយកមក..?

ខ៖ អើ!

ក៖ ហូបមន្ថែមទេណេះតា?

ខ៖ អត់ហ៊ានទេគ្រាន់តែរើសខ្យងនៅស្រែយើងក្ដាមអត់ហ៊ានដុតចៀនក៏គេចាប់វ៉ៃចោលដែរ។

ក៖ អូ៎ចឹងហោស?

ខ៖ បាទ! មិនកើតទេ។

ក៖ អូ៎យើងអត់ហ៊ានដែរណេះតា?

ខ៖ អត់ហ៊ានទេ។

ក៖ ចឹងយើងហូបតិចៗចឹងទៅរួចទៅយើងនៅជាមួយក្រុមយុវជនគា្នយើងទៅធ្វើផ្លូវធ្វើអីជាមួយគា្នទៅ?

ខ៖ បាទ! ហ្នឹងហើយ!

ក៖ អូ៎ច្រើនអត់តាកាលជំនាន់ណុង?

ខ៖ អើ!

ក៖ មនុស្សច្រើនអត់?

ខ៖ និយាយមួយខេត្តមណ្ឌលគិរីយើងហ្នឹងហាស!

ក៖ ទៅធ្វើទាំងអស់គា្ន?

ខ៖ នាំប្រមូលនៅកោះញ៉ែកទាំងអស់។

ក៖ បាទតា!

ខ៖ អ្នកខេត្តនៅកោះញ៉ែកហ្នឹងភូមិហ្នឹង!

ក៖ អូ៎ប៉ុន្តែចង់និយាយថាអើគេទៅធ្វើផ្លូវទាំងអស់គា្ន?

ខ៖ ធ្វើផ្លូវទៅក្រុមដែរនេះម៉ាឧទាហរណ៍ថាមួយស្រុកគេយកប៉ុន្មាននាក់មួយរយនាក់ពីររយនាក់ចឹងហាស!

ក៖ បាទតា!

ខ៖ ហ្នឹងហើយនៅឃុំនៅតាមឃុំយើងឃុំគេតាមឃុំគេស្រុកគេតាមស្រុកគេទៅនៅតាមសង្គមពីនេះដល់ក្រចេះគិតទៅ។

ក៖ អូ៎បាទតា!

ខ៖ ធ្វើមានធ្វើមែនដូចរោងចក្រដូចឥឡូវណាចប់កាប់យើងហ្នឹង!

ក៖ អូ៎បាទតាបាទ!

ខ៖ បានបង្គីសែងដីហ្នឹងចាក់ដាក់។

ក៖ អូ៎រួចចុះអើការងារយើងធ្វើប៉ុន្មានម៉ោងទៅតាកាលជំនាន់យើងធ្វើផ្លូវថ្នល់ហ្នឹង?

ខ៖ តាំងពីម៉ោងប្រាំពីរដល់ម៉ោងដប់មួយ។

ក៖ ម៉ោងប្រាំពីរដល់ម៉ោងដប់មួយព្រឹក?

ខ៖ បាទ!

ក៖ ហើយគេអោយយើងសំរាកប៉ុន្មានម៉ោងបានគេអោយយើងធ្វើត?

ខ៖ សំរាកតែពីរម៉ោងដប់ម៉ោងមួយធ្វើទៀតម៉ោងមួយដល់ម៉ោងប្រាំ។

ក៖ ម៉ោងមួយដប់ម៉ោងប្រាំ?

ខ៖ បាទ!

ក៖ អូ៎យើងធ្វើធម្មតាចឹងហោស?

ខ៖ បាទ! ហ្នឹងហើយ!

ក៖ រួចទុកពេលពីរម៉ោង?

ខ៖ យប់ទៀត។

ក៖ គេធ្វើយប់ទៀត?

ខ៖ ទាំងម៉ោងប្រាំពីរដល់ម៉ោងដប់មួយយប់។

ក៖ បានយើងបានគេង?

ខ៖ បាទ!

ក៖ រួចទៅយើងគេងម៉េចឆ្អែតទៅចឹង?

ខ៖ អើម៉េចឆ្អែត។

ក៖ គេងមិនឆ្អែត?

ខ៖ បាទៗ!

ក៖ ហូបមិនឆ្អែត?

ខ៖ ហ្នឹងហើយ!

ក៖ ចឹងយើងមិនឈឺ?

ខ៖ អើយឈឺតាមដំណើរហ្នឹងហើយណាស់។

ក៖ អូ៎ចុះកាលជំនាន់ណុងឈឺយើងមានជាថ្នាំមានអីអត់តា?

ខ៖ មានពេទ្យគេមាន។

ក៖ គេមានពេទ្យមានអីដែរហោស?

ខ៖ មាន។

ក៖ ប៉ុន្តែពេទ្យគេអត់ដូចពេទ្យយើងឥឡូវណាឬមួយខុសគា្ន?

ខ៖ ហ្នឹងហើយខុសគា្ន។

ក៖ អូ៎រួចចុះអើចឹងតាគិតថាសំរាប់ដល់ពេលដែរយើងធ្វើអាហ្នឹងបានមួយឆ្នាំបានយើងចូលជាទាហ៊ានមែនទេតា?

ខ៖ បាទ! ហ្នឹងហើយៗ!

ក៖ អាហ្នឹងគេរើសយើងទៅមែន?

ខ៖ គេរើសទៅ។

ក៖ គេរើសទៅដល់ពេលយើងធ្វើទាហ៊ានយើងរៀងស្រួលជាងអាពេលធ្វើនៅណេះតាណេះ?

ខ៖ ដល់ធ្វើទាហ៊ានបាយទឹកគ្រប់គ្រាន់តើ!

ក៖ បាយទឹកគ្រប់គ្រាន់លែងអីហើយណេះតា?

ខ៖ បាទៗ! ហ្នឹងហើយ!

ក៖ អាហ្នឹងយើងស្រួលវិញហើយ?

ខ៖ បាទ!

ក៖ ពេលឈឺស្កាត់អីគេមានពេទ្យមានអីត្រឹមត្រូវ?

ខ៖ មានពេទ្យហ្នឹងហើយ!

ក៖ រួចទៅអើតាគិតថាធ្វើទាហ៊ានពេទ្យពេលណុងគេជំលាសតាទៅណាទៅព្រំដែនមែន?

ខ៖ ទៅព្រំដែន។

ក៖ រួចទៅពេលណុងយើងគ្រាន់តែទៅធ្វើអីគេតាយើងទៅគ្រាន់តែទៅយាមគេឬមួយទៅវ៉ៃគា្ន?

ខ៖ អត់ទេទៅការពារព្រំដែននិងបើគេចូលវ៉ៃវ៉ៃហ្នឹង!

ក៖ អូ៎ប៉ុន្តែយើងអត់មានត្រូវអីណាហី?

ខ៖​ អត់ទេ។

ក៖ គេមិនដែរចូលវ៉ៃអីណាហី?

ខ៖ អត់ទេបើវ៉ៃគេកាលណុងពួកកងពលមេកងពលគេបើកផ្លូវគេចូលមកដល់កោះញ៉ែកមុនពួកខ្ញុំនៅក្រោយនេះតើ!

ក៖ អូ៎បាទតា!

ខ៖ គេបើកផ្លូវគេមានជើងហ្នឹងហាសជើងដៃគេហ្នឹងហាស!

ក៖ បាទតា!

ខ៖ គេមេគេបើកផ្លូវយើងមិនដឹងណា។

ក៖ បាទ! រួចចុះអើចឹងយើងធ្វើអាពេលយើងធ្វើទាហ៊ានខ្មែរក្រហមហីពេលណុងតា?

ខ៖ បាទ! ហ្នឹងហើយ!

ក៖ គេធ្វើប៉ុន្មានឆ្នាំពេលណុងតាពីរឆ្នាំមែន?

ខ៖ មើលតាំងពីចិតប្រាំពីរដល់ចិតប្រាំបួនពីរឆ្នាំ។

ក៖ ពីរឆ្នាំ?

ខ៖ បាទ!

ក៖ យើងនៅតែណុងរហូត?

ខ៖ នៅព្រំដែន។

ក៖ នៅជុំគា្នជាមួយទាហ៊ានៗគា្នយើងទៅ?

ខ៖ ហ្នឹងហើយមិនដែរមានប្រជាជនទេស្រីក៏គ្មានដែរសុទ្ធតែប្រុសទាំងអស់ទាហ៊ានទាំងអស់គា្នហ្នឹង!

ក៖ អូ៎បាទ!

ខ៖ ព្រំដែនហាស!

ក៖ អូ៎បាទតាបាទរួចចុះតាគិតថានៅពេលដែរយើងធ្វើពីរឆ្នាំទៅគេរំសាយយើងចោលមែនបានយើងទៅធ្វើទាហ៊ានវៀតណាមវិញ?

ខ៖ បាទហ្នឹងហើយ!

ក៖ គេរំសាយរួចទៅខាងវៀតណាមគេរើសម្ដង?

ខ៖ ហ្នឹងហើយ!

ក៖ គេរើសមកទៅចូលខាងវៀតណាមមកបាញ់ប៉ុលពតវិញ?

ខ៖ បាទ! ហ្នឹងហើយ!

ក៖ អើទៅមកទៅមកប៉ុន្តែអាពេលយើងទៅធ្វើទាហ៊ានខាងវៀតណាមហ្នឹងដាច់ហើយតាហេសឬមួយក៏ម៉េចដាច់ប៉ុលពតនៅដាច់បីឆ្នាំនៅ?

ខ៖ ដាច់ហើយប៉ុលពតទៅចូលព្រៃអស់ហើយ!

ក៖ អូ៎ពេលណុងដាច់ហើយណេះតាណេះ?

ខ៖ បាទ! ចូលព្រៃអស់ហើយដាច់ហើយ!

ក៖ រួចចុះយើងទៅធ្វើទាហ៊ានវៀតណាមធ្វើប៉ុន្មានឆ្នាំទៅតា?

ខ៖ មើលខ្ញធ្វើតាំងពីចិតប្រាំបួនដល់ប៉ែត្រប្រាំខែបានខ្ញុំចេញ។

ក៖ ប៉ែត្រប្រាំពីរខែបី?

ខ៖ បានខ្ញុំចេញបាទ!

ក៖ ប៉ុន្តែយើងនៅណានៅខាងវៀតណាមក៏នៅខាងខ្មែរយើង?

ខ៖ នៅខាងខ្មែរយើងហ្នឹងហាសនៅមណ្ឌលគិរីនៅខេត្តយើង។

ក៖ អូ៎!

ខ៖ ខេត្តរងបញ្ជាការទៅ។

ក៖ បាទតាបាទប៉ុន្តែពេលណុងអើយើងដូចជាយើងមានពិបាកអីអត់តាពេលដែរដាច់ប៉ុលពតថ្មីៗយើងទៅធ្វើទាហ៊ានដំបូង?

ខ៖ អើថីវាមិនពិបាកពិបាកអាវាស្ពាយអង្កររត់ចូលព្រៃទៅវ៉ៃនៅជិតច្បារជិតអីពេលប៉ុលពតណុង។

ក៖ បាទតាប៉ុន្តែយើងមានជាអង្ករមានអីហូបគ្រប់គ្រាន់ហើយណេះ?

ខ៖ មាន។

ក៖ មានស្រូវមានអីគ្រប់គ្រាន់ហើយណេះតា?

ខ៖ មានគ្រប់គ្រាន់។

ក៖ គេចែកអោយយើងហាសណេះ?

ខ៖ បាទ! គេបើម្នាក់ទាហ៊ានម៉្ភៃពីរគីឡូមួយខែ។

ក៖ មួយខែហោសតា?

ខ៖ សល់តើហូបសល់តើ!

ក៖ អាហ្នឹងសំរាប់ម្នាក់ឯង?

ខ៖ បាទ!

ក៖ ចុះបើយើង..?

ខ៖ យើងដាំបាយរួមដែរគេកំនត់ម្នាក់ហ្នឹងម៉្ភៃពីរគីឡូចឹងហាស!

ក៖ បាទតារួចចុះបើយើងមានគ្រួសារតា?

ខ៖ គ្រួសារមែនដែរគេនៅតាមខ្ញុំណុងគេនៅកោះញ៉ែកខ្ញុំនៅខេត្តណុង។

ក៖ អូ៎!

ខ៖ មួយឆ្នាំអីគេអោយម្ដងដប់ថ្ងៃទេដើរប្រាំមកប្រាំថ្ងៃទៅប្រាំថ្ងៃគ្មានបានដេកណាមួយយប់បើយើងលើសគេកាត់លុយខែយើងទៀត។

ក៖ បាទតាបាទត្រូវ!

ខ៖ ចឹងហាសអានិងមានដូចយើងឥឡូវណាមានផ្លូវជិះម៉ូតូជិះកង់កាលណុងដើរហ្នឹង!

ក៖ អូ៎បាទតា!

ខ៖ ដើរតាមពូជ្រៃតាដេអេណុង។

ក៖ បាទ! រួចចុះអើតាគិតថាឆ្នាំណាយើងមានគ្រួសារតាយើងមានប្រពន្ធយើងមាន..?

ខ៖ ប៉ែត្រពីរ។

ក៖ ប៉ែត្រពីរហោស?

ខ៖ បាទ!

ក៖ ចឹងមានន័យថាយើងដាច់ប៉ុលពតបានបីឆ្នាំយើងមានគ្រួសារហើយណេះតាណេះ?

ខ៖ បាទ!

ក៖ ប៉ុន្តែពេលហ្នឹងយើងមានគ្រួសារហើយយើងមកនៅអើយើងនៅខេត្តអើនៅកោះញ៉ែកយើង?

ខ៖ បាទ! ហ្នឹងហើយ!

ក៖​ អូ៎បាទតា!

ខ៖ នៅជាមួយម៉ែឪនៅកោះញ៉ែក។

ក៖ ប៉ុន្តែនៅពេលដែរយើងមានគ្រួសារពេលណុងយើងមានភាពយើងពិបាកអីអត់តា?

ខ៖ អីពិបាក..។

ក៖ ពិបាកតែបែកគា្នទេណវតានៅបែកគា្ន?

ខ៖ គ្រាន់នៅបែកគា្នហ្នឹងទេយើងមានពិបាកអីពិបាកប្រពន្ធកូនទេ។

ក៖ អូ៎!

ខ៖ យើងនៅទាហ៊ានមានណាជួយ។

ក៖ រួចចុះអើយាយនៅហ្នឹងគាត់ធ្វើអីគេទៅជំនាន់ណុង?

ខ៖ ធ្វើស្រែ។

ក៖ ធ្វើស្រែហោស?

ខ៖ បាទ!

ក៖ រួចយើងនៅណោះយើងមានប្រាក់ខែយើងផ្ញើរអោយយាយទៅ?

ខ៖ ហ្នឹងហើយប្រាក់ខែតិចទៀតហាសិបលុយយើងក្នុងមួយខែ។

ក៖ អូ៎យកមកចាយវាយណុង?

ខ៖ មួយខែហាសិបរៀលលុយយើងលុយខ្មែរ។

ក៖ អូ៎បាទតាបាទរួចចឹងបែកពីយាយប៉ុន្មានប្រាំឆ្នាំហេសតាបួនឆ្នាំហេសបានយើងចប់ពីធ្វើទាហ៊ានយើងមកជួបយាយវិញ?

ខ៖ មើលមកតាំងពីប៉ែត្រពីរដល់ប៉ែត្រប្រាំពីរហោស!

ក៖ ប៉ែត្រពីរប៉ែត្រប្រាំពីរប្រាំឆ្នាំ?

ខ៖ ប្រាំឆ្នាំ។

ក៖ អូ៎ហើយបានយើងមករស់នៅជាមួយយាយវិញ?

ខ៖ បាទ!

ក៖ អូ៎រួចចុះនៅពេលដែរយើងចាប់ផ្ដើមមានយើងមកនៅជុំគា្នវិញតាឈប់ធ្វើទាហ៊ានពេលនិងយើងរកស៊ីអីតាធ្វើស្រែទាំងអស់គា្នមែន?

ខ៖ ធ្វើស្រែហ្នឹងហើយធ្វើស្រែទាំងអស់គា្ន។

ក៖ អូ៎ប៉ុន្តែពេលហ្នឹងមានការលំបាកអីអត់តា?

ខ៖ ការលំបាកធ្វើស្រែតាមលំដោយយើងហ្នឹងហាសមានពីណាបញ្ជា។

ក៖ ប៉ុន្តែគ្រាន់ថាយើងហូបគ្រប់គ្រាន់អីគ្រប់គ្រាន់ហាសណេះ?

ខ៖ ហូបគ្រប់គ្រាន់បាទហ្នឹងហើយយើងអ្នកធ្វើយើងមិនជារួមណា។

ក៖ បាទតាបាទ!

ខ៖ នរណាធ្វើបានបានទៅធ្វើមិនបានមិនបានទៅណាស់។

ក៖ បាទតាបាទត្រូវ!

ខ៖ ហ្នឹងហើយ!

ក៖ រួចចុះអើតាគិតថាចឹងពេលណាដែរយើងចាប់ផ្ដើមយើងសប្បាយអីទៅតាយើងមានអារម្មណ៍ថាយើងលែងមានសង្រ្គាមហើយយើងសប្បាយជំនាន់ណាឆ្នាំណាតា?

ខ៖ ទេកៅប៉ុន្មានទេកៅប្រាំបី។

ក៖ កៅបីហីតា?

ខ៖ កៅបីហ្នឹងជំនាន់..។

ក៖ ជំនាន់ឧន្តាក់ហី?

ខ៖ បាទ! ហ្នឹងហើយឧន្តាក់បោះឆ្នោតទីមួយកៅបី។

ក៖ ប៉ុន្តែអាហ្នឹងនៅតែមានអើជាទាហ៊ានខ្មែរក្រហមមានអីតើហី?

ខ៖ អុកឡុកៗណាស់។

ក៖ ចឹងហោសតា?

ខ៖ បាទ! អុកឡុកតាមភូមិ។

ក៖ អូ៎ចឹងពួកហ្នឹងអត់ទាន់ទៅអស់ទេណេះតាណេះ?

ខ៖ មានទៅអស់ណាគេទៅនៅថៃក៏ទៅទៅគេអ្នកនៅតាមព្រៃក៏នៅទៅចឹងហាស!

ក៖ អូ៎បាទតាបាទរួចទាល់តែ..?

ខ៖ ឧន្តាក់វាចុះនិងបានគេចរចារនិងបានស្រួលណុង។

ក៖ អូ៎!

ខ៖ បានសុខសប្បាយណុង។

ក៖ អូ៎ប៉ុន្តែទាល់តែឆ្នាំកៅប៉ុន្មានទៅតាបានមានអារម្មណ៍ថា..?

ខ៖ កៅប្រាំបីកៅប្រាំបួនទេហីកៅប្រាំបី។

ក៖ ពេលណុងពួកណុងទៅអស់ហើយណេះតាណេះ?

ខ៖ បាទ! កៅប្រាំបីហ្នឹងទៅអស់ណាគេចរចារមកចូលដូចអ្នកនៅពួកស្រែជ្រៃនេះ។

ក៖ នៅស្រែជ្រៃយើង?

ខ៖ បាទ! ហ្នឹងហើយ!

ក៖ អូ៎បាទ!

ខ៖ គេចរចារអានិងយើងចូលទាំងអស់គា្នហ្នឹងហាសអាខ្លះទៅមេឃុំទៅអាខ្លះទៅមេភូមិទៅអីចឹងហាស!

ក៖ អូ៎បាទតា!

ខ៖ គេចរចារគា្នចឹងហាស!

ក៖ បាទតាបាទ!

ខ៖ ហ្នឹងហើយ!

ក៖ រួចចុះអើចឹងតាគិតថាអើទាល់តែឆ្នាំខ្ទង់ពីរពាន់បានយើងស្រួលណេះតាណេះអស់មានហី?

ខ៖ ហ្នឹងហើយៗហ្នឹងអស់មានហើយ!

ក៖ អស់មានអើពួកខ្មែរក្រហមពួកអីពេលហ្នឹង..?

ខ៖ អស់ហើយ!

ក៖ យើងរកស៊ីតាម..?

ខ៖ តាមចិត្ត។

ក៖ សមត្ថភាពយើងណេះតាណេះ?

ខ៖ ហ្នឹងហើយរកទីណាក៏អត់មានជួបប៉ះស្អីដែរ។

ក៖ អូ៎បាទតាបាទរួចចុះអើតាគិតថាចឹងចាប់ពីឆ្នាំពីរពាន់ឡើងទៅបានយើងចាប់ផ្ដើមធ្វើស្រែធ្វើអីយើងមានលុយយើងមានអីចាយគ្រប់គ្រាន់ណេះតាណេះ?

ខ៖ បាទ! ហ្នឹងហើយ!

ក៖ អូ៎បាទតារួចចុះអើចឹងចូលជាក្នុងសាច់រឿងវិញអើចឹងសំរាប់ប្រពន្ធរបស់តាឬមួយក៏ភរិយារបស់តាឈ្មោះអីគេទៅតា?

ខ៖ ទុំសាមញ្ញ។

ក៖ អឹមសាមញ្ញ?

ខ៖ ទុំ។

ក៖ ទុំសាមញ្ញ?

ខ៖ បាទ!

ក៖ អូ៎ចុះប៉ុន្តែតាការនិងអស់រយះពេលប៉ុន្មានហើយតាប៉ុន្មានឆ្នាំហើយប៉ែត្រពីររហូតមកដល់ឥឡូវមែនទេតា?

ខ៖ ប៉ែត្រពីររហូតមកដល់ឥឡូវដឹងប៉ុន្មានឆ្នាំទេសាមជាងជិតសែហើយ!

ក៖ សាមសិបប្រាំបីឆ្នាំតា?

ខ៖ បាទ! ហ្នឹងហើយ!

ក៖ អូ៎បាទយូររួចចុះអើតាគិតថានៅពេលដែរតារៀបអាពាហ៍ពិពាហ៍ដំបូងនិងនរណាគេជាអ្នករៀបចំអោយយើងឬមួយក៏យើងរៀបចំខ្លួនឯងតាពេលណុង?

ខ៖ ម៉ែឪ។

ក៖ ម៉ែឪណេះ?

ខ៖ បាទ!

ក៖ អូ៎ពេលណុងឪពុកម្ដាយរបស់តាអត់ទាន់ស្លាប់ទេណេះ?

ខ៖ នៅទេ។

ក៖ នៅហោស?

ខ៖ បាទៗ!

ក៖ ចឹងយើងមករស់នៅជាមួយម៉ែឪ?

ខ៖ ហ្នឹងហើយ!

ក៖ អូ៎អើពេលដែរយើងចេញទៅធ្វើទាហ៊ាននិងម៉ែឪយើងរស់នៅណាតាយើងនៅ..?

ខ៖ នៅយើងឃុំរយ៉ហ្នឹង!

ក៖ នៅរយ៉ហ្នឹងហោស?

ខ៖ បាទ!

ក៖ រួចទៅយើងទៅតែឯងទេ?

ខ៖ ហ្នឹងហើយ!

ក៖ ចឹងមានន័យថាបងប្អូនយើងអីមកវិញហើយណេះតាណេះ?

ខ៖ បាទ!

ក៖ បងៗយើងអី?

ខ៖ បាទ! មក។

ក៖ អូ៎ប៉ុន្តែពេលណុងពួកគាត់រកស៊ីអីទៅតា?

ខ៖ ធ្វើស្រែចំការយើង។

ក៖ បងប្អូនអីក៏ធ្វើស្រែចំការទាំងអស់គា្នណេះតា?

ខ៖ បាទ! ហ្នឹងហើយធ្វើស្រែ។

ក៖ អូ៎និយាយរួមមានតែនៅកោះញ៉ែកយើងធ្វើស្រែណេះតា?

ខ៖ ហ្នឹងហើយៗ!

ក៖ អូ៎បាទតាចុះនៅពេលដែរតារៀបអាពាហ៍ពិពាហ៍ជាមួយយាយណុងពេលណុងគេមានជាថ្លៃទឹកដោះអត់តា?

ខ៖ កាលហ្នឹងអត់ទេ។

ក៖ អត់មានទេណេះតា?

ខ៖ អត់មានទេមិនដូចឥឡូវទេ។

ក៖ អូ៎!

ខ៖ ថ្លៃទឹកដោះអីកាលណុងអត់ទេមានស្អីមានមេក្រូមានស្អីណាដាក់ម៉ាញ៉េហ្នឹង!

ក៖ អូ៎ប៉ុន្តែ..?

ខ៖ អត់មានស្អីផង។

ក៖ ប៉ុន្តែកាលជំនាន់ណុងគេចាយលុយដែរតា?

ខ៖ ចាយតើចាយហើយ!

ក៖ គេដូរស្រូវដូរអង្ករនៅឡើយតើហី?

ខ៖ អើ!

ក៖ ចាយលុយកាក់ណេះ?

ខ៖ ចាយលុយកាក់។

ក៖ អូ៎មួយកាក់ពីរកាក់ហ្នឹងហេសតាណេះ?

ខ៖ ហ្នឹងហើយ!

ក៖ អូ៎បាទអើចឹងចុះសំរាប់ពេលដែរពីមុនតាការជាមួយយាយនិងតាធ្លាប់ឃើញយាយពីមុនហើយនៅស្គាល់គា្នពីមុននៅ?

ខ៖ នៅភូមិជាមួយគា្ន។

ក៖ អូ៎នៅក្បែរគា្នដែរ?

ខ៖ នៅភូមិជាមួយគា្ន។

ក៖ អូ៎ចឹងយើងស្គាល់គា្នហើយណេះតាណេះ?
ខ៖ បាទ!

ក៖ យើងស្គាល់គា្នហើយចឹងណេះ?

ខ៖ បាទ!

ក៖ ប៉ុន្តែធ្លាប់មានជាអនុស្សាវរីយ៍អីជាមួយគា្នអត់កាលពីមុនការតា?

ខ៖ អត់ទេ។

ក៖ អត់ដែរទេណេះ?

ខ៖ អើបើអោយម៉ែឪចូលទៅតាមផ្លូវទៅតែច្បាប់ហ្នឹងហាស!

ក៖ បាទ! ទៅតាមផ្លូវច្បាប់?

ខ៖ បាទ!

ក៖ អូ៎រួចចុះអើតាទាល់ឥឡូវនិងតាមានកូនប៉ុន្មាននាក់ទៅតា?

ខ៖ កូនប្រាំ។

ក៖ កូនប្រាំនាក់ណេះតាណេះ?

ខ៖ បាទ!

ក៖ ប្រុសប៉ុន្មានស្រីប៉ុន្មានតា?

ខ៖ ប្រុសបីស្រីពីរ។

ក៖ ប្រុសបីស្រីពីរ?

ខ៖ បាទ! សុទ្ធតែមានប្រពន្ធកូនអស់ហើយ!

ក៖ អូ៎រួចចុះមានចៅប៉ុន្មាននាក់ទៅតា?

ខ៖ ចៅដប់មើលអានោះបួនបួនប្រាំប្រាំមួយមួយបួនប្រាំបួនដប់ដប់ពីរចៅហើយ!

ក៖ ដប់ពីរ?

ខ៖ ដប់ពីរចៅ។

ក៖ ចឹងមានន័យថាកូនរបស់តាមានគ្រួសារអស់ហើយ?

ខ៖ អស់ហើយម្នាក់នៅរយ៉លើនោះអត់មានកូនប្រាំពីរឆ្នាំហើយការហ្នឹងអត់មានកូនទេ។

ក៖​ ម៉េចចឹងតា?

ខ៖ ដឹងគេ។

ក៖ អូ៎ឥឡូវនៅរយ៉ហ្នឹង?

ខ៖ នៅរយ៉ហ្នឹង!

ក៖ អូ៎បាទតាបាទរួចចុះអើតាអាចប្រាប់ថាកូនបងរបស់តាគាត់នៅណាតា?

ខ៖ នៅភូមិស្រែ។

ក៖ នៅស្រែ?

ខ៖ បាទ! នៅភូមិក្នុងរវ៉ាក់ណុង។

ក៖ អូ៎នៅក្នុងរវ៉ាក់ហោស?

ខ៖ បាទ!

ក៖ អូ៎គាត់ធ្វើអីគេនៅណុងតា?

ខ៖ ធ្វើស្រែ។

ក៖ អូ៎គាត់រកស៊ីធ្វើស្រែជាមួយគ្រួសារគាត់?

ខ៖ បាទ!យ

ក៖ តែគាត់មានកូនប៉ុន្មាននាក់នៅណុង?

ខ៖ កូនបួន។

ក៖ កូនបួននាក់?

ខ៖ បាទ!

ក៖ រួចកូនគាត់ធំៗធ្វើស្រែដែរ?

ខ៖ អើនៅទេ។

ក៖ នៅតូចៗតើហីតា?

ខ៖ បាទ!

ក៖ អូ៎បាទរួចចុះកូនបន្ទាប់មកទៀតតា?

ខ៖​ ណុងផ្ទះវាណុងកូនបួនដែរមិនទាន់ចេះធ្វើការដែរហ្នឹង!

ក៖ នៅណានៅ..?

ខ៖ ណុងផ្ទះណុង។

ក៖ អូ៎ផ្ទះនេះហោសតា?

ខ៖ បាទ!

ក៖ អូ៎ណុងកូនតាដែរហោស?

ខ៖ បាទ!

ក៖ អូ៎!

ខ៖ បន្ទាប់មីបង។

ក៖ អូ៎បាទតា!

ខ៖ ហ្នឹងហើយនៅជាមួយខ្ញុំនេះពីរនាក់។

ក៖ នៅជាមួយតាពីរនាក់នៅហ្នឹង?

ខ៖ បាទ! កូនប្រុសមួយកូនស្រីមួយ។

ក៖ ប៉ុន្តែគាត់មានគ្រួសារទាំងអស់ពីរដែរ?

ខ៖ បាទ! ហ្នឹងហើយហ្នឹងកូនវាមីចៅវានេះ។

ក៖ នៅតែម្នាក់ទេនៅរយ៉?

ខ៖ បាទ!

ក៖ នៅឆ្ងាយពីគេ?

ខ៖ ហ្នឹងហើយអត់មានកូនទេណុងហោសប្រាំពីរឆ្នាំហើយ!

ក៖ អូ៎ចឹងអូបាទ..!

ខ៖ គា្នតាមប្រពន្ធណុងឆ្ងាយណុងណោះជិតស្ទឹងត្រែងណោះ។

ក៖ អូ៎ឆ្ងាយផង?

ខ៖ បាទ!

ក៖ ប៉ុន្តែនៅខេត្តរតនៈគិរីហីតា?

ខ៖ បាទ! ហ្នឹងហើយ!

ក៖ អូ៎!

ខ៖ កូនវាមកតាមនេះ។

ក៖ ចឹងមួយមេមួយមួយមេពីរហាសណេះតាណេះរួចចុះកូនចៅតាចឹងអ្នកធ្វើស្រែទាំងអស់គា្នមែនតា?

ខ៖ ធ្វើស្រែទាំងអស់គា្ន។

ក៖ អូ៎ប៉ុន្តែគ្រាន់ថានៅជាមួយយើងពីរនាក់?

ខ៖ បាទ!

ក៖ ប៉ុន្តែបើមានគ្រួសារមានអស់ហើយណេះតាណេះ?

ខ៖ មានអស់ហើយ!

ក៖ អូ៎ចឹងតាលែងសូវបារម្ភហើយណេះលែងសូវឈឺក្បាលនិងរឿងកូនចៅ?

ខ៖ ហ្នឹងហើយ!

ក៖ ចុះ..?

ខ៖ នៅតែចៅៗទេ។

ក៖ បាទតា!

ខ៖ នៅរៀនចៅនៅរៀន។

ក៖ ចុះតាកាលជំនាន់ណុងតាធ្លាប់បានរៀននៅតា?

ខ៖ រៀនអីអក្សរ។

ក៖ រៀនអក្សរខ្មែរយើងហាស?

ខ៖ ខ្ញុំធ្វើទាហ៊ានហើយបានរៀនហ្នឹង!

ក៖ អូ៎!

ខ៖ នៅបីឆ្នាំគ្មាននៅភុមិណាចុះយើងត្រូវបែកគ្នា។

ក៖ បាទតាបាទចុះយើងបានរៀនថ្នាក់ទីប៉ុន្មានទៅតា?

ខ៖ ទីបី។

ក៖ ថ្នាក់ទីបីជំនាន់ណុងហោស?

ខ៖ យើងរៀនថ្នាក់ទីបីជំនាន់យើងណុងសម័យធ្វើទាហ៊ានណុង។

ក៖​ អូ៎ជំនាន់ធ្វើទាហ៊ានណុងហោសតា?

ខ៖ បាទ! រៀនបានប្រាំខែទេបានថ្នាក់ទីបីហ្នឹងហោស!

ក៖ អូ៎!

ខ៖ ប្រឹងខ្ញុំបានកូនមួយហើយហ្នឹង!

ក៖ អូ៎បាទតា!

ខ៖ ប៉ែត្រប្រាំខ្ញុំរៀន។

ក៖ អូ៎តាទើបតែរៀនចឹង?

ខ៖ បាទ!

ក៖ ប៉ែត្រប្រាំ?

ខ៖ ប៉ែត្រប្រាំនៅរៀនមានកូនទាហ៊ានគេអោយរៀនហាសយើងអត់ចេះអក្សរគេអោយរៀនម៉ង។

ក៖ អូ៎!

ខ៖ រៀនបានប្រាំខែបានថ្នាក់ទីបី។

ក៖ រួចកាលនៅរៀននិងយើងអាយុប៉ុន្មានទៅតាយើងធំហើយណេះតាម៉្ភៃជាងហើយណេះ?

ខ៖ ម៉្ភៃជាងជិត។

ក៖ សាមហើយ?

ខ៖ ក្បែរសាមហើយ!

ក៖ អូ៎បាទ!

ខ៖ ខ្ញុំយកយាយនិងម៉្ភៃប្រាំពីរហើយ!

ក៖ អាយុម៉្ភៃប្រាំពីរ?

ខ៖ បាទ! អាយុម៉្ភៃប្រាំពីរបានខ្ញុំយក។

ក៖ អូ៎បាទតាបាទ!

ខ៖ អើ!

ក៖ រួចចុះកាលជំនាន់ណុងគេអោយយើងរៀនបារាំងរៀនអីអត់តារៀនភាសាអីផ្សេងអត់?

ខ៖ អត់រៀនតែប្រាំខែហ្នឹងហាស!

ក៖ អូ៎ចឹង..?

ខ៖ យើងប្រាញាប់អើកាលណុងមាននៅសង្រ្គាមណុងខ្មែរក្រហមនៅព្រៃណុងបើយើងរវល់តែរៀននិងពីណាសុទ្ធតែមេៗគេអោយរៀនមួយវគ្គប្រាំខែសុទ្ធតែមេ។

ក៖ បាទតាបាទ!

ខ៖ បាទ! មេបញ្ជាការអីនិងរៀនជាមួយប្រជាជនអត់ចេះអក្សរជនជាតិហ្នឹង!

ក៖ បាទតាបាទ!

ខ៖ ដល់រៀនទៅចេះអាខ្លះចេះបានថ្នាក់ទីពីរតែប្រាំខែអ្នកខ្លះបានថ្នាក់ទីបីទៅប្រឹងរៀនចេះទៅចឹងហាស!

ក៖ បាទតាបាទ!

ខ៖ គេរៀនប្រញាប់ៗចឹងហាសយើងចាស់ហើយហ្នឹង!

ក៖ ចុះអើចឹងយើងសំរាប់យើងផ្ទាល់ម៉ងយើងចេះប៉ុន្មានភាសាទៅតា?

ខ៖ ខ្ញុំចេះបួនប្រាំភាសាដែរ។

ក៖ បួនប្រាំភាសា?

ខ៖ បាទ!

ក៖ អូ៎ចេះច្រើនហាសណេះតាណេះភាសាអីខ្លះទៅតាអាចប្រាប់បានខ្លះទេ?

ខ៖ ជនជាតិផ្នងក្រោលខ្ញុំនៅក្រោលហាសណាស់នៅក្រោលខ្ញុំធ្មូញ។

ក៖ ធ្មួញ?

ខ៖ ធ្មូញ។

ក៖ ធ្មូញហោស?

ខ៖ បាទ! អើឡាវ។

ក៖ ឡាវ?

ខ៖ ចេះមើលមួយខ្មែរណាស់។

ក៖ ខ្មែរ..?

ខ៖ យើងរាប់ទាំងអស់ណាស់។

ក៖ បាទ!

ខ៖ អើពីរផ្នង។

ក៖ ពីរផ្នង?

ខ៖ អើបីក្រោល។

ក៖ ទីបីក្រោលទីបួនឡាវ?

ខ៖ ទីបួនឡាវ។

ក៖ រួចវៀតណាមចេះអត់តា?

ខ៖ វៀតណាមចេះ។

ក៖ ចេះដែរ?

ខ៖ ចេះល្មមចេះដែរ។

ក៖ ចឹងមានន័យថាចេះប្រាំភាសា?

ខ៖ បាទ!

ក៖ អូ៎តាចេះច្រើនហាសណេះតាណេះ?

ខ៖ គ្រាន់តែចេះស្ដាប់បាននិយាយអត់កើត។

ក៖ អូ៎ពេលតាទៅធ្វើទ័ពទាហ៊ានវៀតណាមណេះតាណេះ?

ខ៖ ហ្នឹងហើយ!

ក៖ អូ៎បាទតាបាទចុះកាលតារៀននិងរៀននៅណាតារៀនៅ..?

ខ៖ នៅខេត្ត។

ក៖ រៀននៅខេត្តហោស?

ខ៖ បាទ!

ក៖ អូ៎ប៉ុន្តែកាលយើងរៀននិងយើងធ្លាប់មានមិត្តភក្តិស្និទ្ធិស្នាលដែរធំធាត់មកជាមួយគា្នច្រើនអត់តា?

ខ៖ អើច្រើនដែរស្និទ្ធិស្នាលដែរនៅជាមួយគា្ននិងខ្ញុំធ្វើទាហ៊ានដឹងស្រាប់ហើយ!

ក៖ អូ៎!

ខ៖ ខយើងបាយជាមួយគា្នហ្នឹង!

ក៖ បាទ! យើងមានច្រើនណេះតាណេះ?

ខ៖ ច្រើនប៉ុន្តែមួយវគ្គខ្ញុំនិងពីររយនាក់ហើយហ្នឹង!

ក៖ អូ៎!

ខ៖ ប្រាំខែពីររយ។

ក៖ តាអាចប្រាប់ជំនាន់ដែរតាមានជាអនុស្សាវរីយ៍ជាទាហ៊ានជាមួយមិត្តភក្តិបានទេពេលនិងយើងមានជាសាច់រឿងអីដែរមានភាពសប្បាយជាមួយគា្នអត់តា?

ខ៖ មានសប្បាយនិងយើងមានអីធ្វើទាហ៊ានទាំងអស់។

ក៖ ប៉ុន្តែយើងធ្វើទាហ៊ាននិងយើងមានជាអនុស្សាវរីយ៍ជាមួយមិត្តភក្តិអីអត់?

ខ៖ មានតើ!

ក៖ មិត្តភក្តិទាហ៊ានយើងជាមួយគា្នហាស?

ខ៖ មានរាប់អានគា្ន។

ក៖ អូ៎!

ខ៖ មិត្តភក្តិពួកម៉ាកចឹងហាស!

ក៖ បាទ! តាអាចប្រាប់មួយចំនួនបានទេកាលយើងធ្វើទាហ៊ាននិងអើដូចជាយើងជួបប្រទះអីគេខ្លះជាមួយគា្នជាមួយមិត្តភក្តិអីចឹងហាសណាស់តា?

ខ៖ អត់ដែរធ្លាប់ទេ។

ក៖ ប៉ុន្តែចង់និយាយថាអើយើងដូចជាយើងទៅធ្វើទាហ៊ានយើងហាត់ហ្វឹកហាត់ជាមួយគា្នអីជាមួយគា្នចឹងណេះតាណេះ?

ខ៖ បាទ! ហ្នឹងហើយ!

ក៖ ជាអនុស្សាវរីយ៍ហូបបាយអីជាមួយគា្ន?

ខ៖ បាទ! ហ្នឹងហើយហូបបាយជាមួយគា្នឆ្នាំងបាយជាមួយគា្នហ្នឹង!

ក៖ អូ៎!

ខ៖ ចឹង។

ក៖ តែពេលហ្នឹងយើងអត់អីទេនៅសប្បាយជាមួយគា្ននៅណុងហាសណេះតាណេះ?

ខ៖ បាទ! មានអីទេ។

ក៖ អូ៎បាទតាបាទរួចចុះអើពេលណាដែរតាចាប់ផ្ដើមធ្វើស្រែធ្វើចំការតា?

ខ៖ ខ្ញុំចេញពីទាហ៊ាននិងប៉ែត្រប្រាំពីរហ្នឹង!

ក៖ តាចេះធ្វើស្រែពេលណុង?

ខ៖ បាទ!

ក៖ អូ៎!

ខ៖ ចេញពីទាហ៊ានធ្វើស្រែដល់ឥឡូវហ្នឹង!

ក៖ ប៉ុន្តែគ្រាន់តា..?

ខ៖ វាបានមួយទប់ទល់ចឹងមានអី។

ក៖ ប៉ុន្តែកាលតាធ្វើនិងធ្វើនៅណាតា?

ខ៖ ធ្វើនៅណោះកោះញ៉ែកចេញពីកោះញ៉ែកទៅរវ៉ាក់ក្នុងចេញពីរវ៉ាក់ក្នុងមកនេះឆ្នាំពីរពាន់ខ្ញុំមកធ្វើនៅនេះ។

ក៖ ចឹងមានន័យថាតាធ្វើនៅរវ៉ាក់ក្នុងហើយតាមកខាងណេះ?

ខ៖ បាទ!

ក៖ មកខាងណេះវិញ?

ខ៖ បាទ!

ក៖ អូ៎តាធ្វើអស់ប៉ុន្មានឆ្នាំទៅ?

ខ៖ អីណេះហេស?

ក៖ បាទ!

ខ៖ អីណេះហេស?

ក៖ អត់ទេតាធ្វើស្រែទាំងអស់អស់ប៉ុន្មានឆ្នាំទៅ?

ខ៖ តាំងពីប៉ែត្រប្រាំពីរមកដល់បច្ចុប្បន្នណេះប៉ុន្មាន..។

ក៖ ឥឡូវនៅតែធ្វើចឹង?

ខ៖ ឥឡូវនៅកូននៅធ្វើបានប្រាំប្រាំមួយឆ្នាំហើយសំរាកហើយខ្ញុំឈប់ធ្វើ។

ក៖ តាឈប់ធ្វើតាសំរាកហើយណេះតា?

ខ៖ នៅមើលចៅ។

ក៖ ពីរនាក់តាយាយ?

ខ៖ បាទ! នៅមើលចៅធ្វើម្ហូបរកម្ហូបអីអោយកូនចៅចឹងហាស!

ក៖ អូ៎បាទតាបាទ!

ខ៖ ហ្នឹងហើយ!

ក៖ រួចចុះអើតាគិតថាលក់ដូរតាធ្លាប់បង្កើតអាជីវកម្មលក់ដូរអីអត់ចឹងតា?

ខ៖ អត់។

ក៖ អត់ដែរទេណេះតា?

ខ៖ អត់ដែរទេ។

ក៖ អូ៎លក្ខណៈលក់ត្រីឬមួយក៏លក់អីក៏អត់តាដែរ?

ខ៖ អត់។

ក៖ អូ៎បាទតាបាទរួចចុះតាគិតថាអើតាំងពីក្មេងរហូតមកដល់ឥឡូវហាសការងារអីគេខ្លះដែរតាធ្លាប់ធ្វើទៅតាកាលតានៅជាមួយឪពុកម្ដាយតាធ្លាប់ធ្វើការងារអីរហូតមកដល់ឥឡូវហាស?

ខ៖ ធ្វើស្រែធ្វើចំការហ្នឹង!

ក៖ ធ្វើតែស្រែចំការទេណេះតាណេះ?

ខ៖ បាទ! ហ្នឹងហើយ!

ក៖ ហើយហ្នឹងធ្វើទាហ៊ាន?

ខ៖ បាទ!

ក៖ ចឹងតាធ្វើតែប៉ុណ្ណឹងទេណេះតាណេះ?

ខ៖ ប៉ុណ្ណឹងទេ។

ក៖ អូ៎បាទតាបាទចុះអើតាគិតថាតាំងពីក្មេងរហូតមកដល់ឥឡូវអើជីវិតរបស់តាមានការផ្លាស់ប្ដូរអីគេខ្លះទៅតា?

ខ៖ មានឈឺដែរហ្នឹងហាស!

ក៖ ​អូ៎មានឈឺស្កាត់អីដែរណេះតាណេះ?

ខ៖ បាទ! មានតើ!

ក៖ អូ៎បាទតារួចចុះអើទាក់ទងពីអើជីវភាពសុខភាពយើងអីឥឡូវម៉េចទៅតា?

ខ៖ ឥឡូវមានសូវទេមិនសូវឈឺទេឥឡូវ។

ក៖ អត់សូវអីទេណេះតា?

ខ៖ បាទ! អត់សូវអីទេគ្រាន់តែធ្វើការមិនសូវបានធ្ងន់មិនបានយើងចាស់ហើយហ្នឹង!

ក៖ អូ៎តែបើសុខភាពអីក៏អត់អីដែរជីវភាពអី?

ខ៖ អត់អីទេ។

ក៖ តែជីវភាពយើងសមញ្ញទេណេះតាណេះធម្មតា?

ខ៖ បាទ! ហ្នឹងហើយ!

ក៖ មួយរស់ស្រួល?

ខ៖ បាទ! ហ្នឹងហើយ!

ក៖ ចុះ..?

ខ៖ គ្រាន់ម៉ាហូបហ្នឹងហេសជួនកាលខ្វះទៀតអើយ៉ាប់ណាស់។

ក៖ បាទតា!

ខ៖ សល់អាយើងមកចេះរកលុយហ្នឹងហើយដូចខ្ញុំខ្វះលុយខ្វះកាក់ច្រើន។

ក៖ បាទ! ចុះតាអាចប្រាប់បានទេថាឥឡូវជីវភាពឥឡូវយើងប្រចាំថ្ងៃជាមួយកូនចៅហ្នឹងម៉េចដែរតា?

ខ៖ ជីវភាពរកត្រីរកអីម្ហូបអាហារ។

ក៖ អូ៎!

ខ៖ ដូចគា្នចឹងហាស!

ក៖ បាទតាបាទអូ៎!

ខ៖ ដាក់ម៉ងដាក់អីហ្នឹង!

ក៖ ចឹងឥឡូវយើងនៅតែដើរដាក់ម៉ងដាក់ត្រីដាក់អីចឹងហាសណេះតាណេះ?

ខ៖ ដាក់បាទ!

ក៖ ជាមួយតាយាយចឹងទៅ?

ខ៖ បាទ!

ក៖ រួចកូនចៅពួកគាត់ទៅធ្វើស្រែធ្វើចំការចឹងទៅ?

ខ៖ បាទ!

ក៖ អូ៎!

ខ៖ យាយហ្នឹងនៅមើលចៅទៅរកបន្លែរកអី។

ក៖ រកបន្លែរកអីចឹង?

ខ៖ បើល្ងាចនិងយាយទៅដាក់បង្កៃដាក់អីចឹងដាក់ម៉ងអីចឹងហាស!

ក៖ អូ៎!

ខ៖ បានមួយហូបចឹងមួយពេលៗ។

ក៖ យើងដាក់នៅណាតានៅហ្នឹងហេស..?

ខ៖ អូរនេះ។

ក៖ អូ៎មួយថ្ងៃយើងដាក់បានប៉ុន្មានទៅតា?

ខ៖ អើឥឡូវគា្មនជាប់ផងខ្ញុំខ្ចិលដាក់អាក្រឡាបួនអាក្រឡាពីរបានមួយពេលៗ។

ក៖ អូ៎បាន..?

ខ៖ គ្មានត្រីចុះផង។

ក៖ មួយហូបៗហាសណេះតា?

ខ៖ បាទ! ហ្នឹងហើយ!

ក៖ ភាគច្រើនយើងដាក់បានត្រីអីគេតា?

ខ៖ ត្រីក្រាញ់ត្រីឆ្ពិនយើងតូចៗនិងត្រីចង្វារមូលម៉ងតូចត្រីចង្វារមូលតូចដែរ។

ក៖ អូ៎!

ខ៖ អាកូនត្រីក្រាញ់តូចហ្នឹងហាស!

ក៖ បាទតាបាទ!

ខ៖ អើហ្នឹងហើយ!

ក៖ អូ៎រួចចុះអើតាគិតថាទាក់ទងពីតាតាំងពីក្មេងហាសតាចូលចិត្តហូបម្ហូបអីគេតា?

ខ៖ ស្អីទាំងអស់អត់រើសទេ។

ក៖ អត់រើសទេណេះតា?

ខ៖​ អត់រើសទេ។

ក៖ អីក៏ហូបដែរ?

ខ៖ បាទ!

ក៖ អូ៎បាទតា!

ខ៖ ខ្លាចតែយើងតមហូបមិនបានហូបមិនកើតតែប៉ុណ្ណឹងទេ។

ក៖ បាទតាបាទរួចចុះអើទាក់ទងពីល្បែងប្រជាប្រិយ៍កាលយើងនៅក្មេងយើងធ្លាប់លេងអត់តាដូចលក្ខណៈបោះអង្គុញ ចោលឈូងអី?

ខ៖ មានអាហ្នឹងពេលចូលឆ្នាំអីហ្នឹង!

ក៖ បាទ! គេមុនចូលឆ្នាំអីពេលចូឆ្នាំអីចឹងហាសណាស់?

ខ៖ បាទ! ហ្នឹងហើយ!

ក៖ ប៉ុន្តែកាលណុងយើងនៅតូចៗយើងនៅសំបូរណេះតាណេះ?

ខ៖ អើហ្នឹងហើយ!

ក៖ អូ៎បាទតាប៉ុន្តែច្រៀងរាំអីយើងចូលចិត្តអត់តា?

ខ៖ អត់ចេះផង។

ក៖ អត់ចេះដែរ?

ខ៖ អត់ចេះទេគ្រាន់តែរាំតាមគេតាមឯងចេះច្រៀងអត់់ចេះផង។

ក៖ អូ៎ចុះល្ខោនយីកេអាយ៉ៃកាលជំនាន់ណុងយើងចូលចិត្តមើលទេតា?

ខ៖ ចូលចិត្តមើល។

ក៖ ចូលចិត្ត..?

ខ៖ មើលគេណា។

ក៖ អូ៎យើងអាលក្ខណៈគេដាក់តាមវត្តតាមអីហាសណេះតា?

ខ៖ បាទហ្នឹងហើយ!

ក៖ អូ៎បាទតាបាទរួចចុះតាគិតថាមាននរណាគេមួយនៅក្នុងក្រុមគ្រួសារតាចេះលេងឧបករណ៍ភ្លេងអត់តា?

ខ៖​ អត់។

ក៖ អត់មានទេណេះតាណេះ?

ខ៖ អត់ទេ។

ក៖ លក្ខណៈភ្លេងខ្មែរ ភ្លេងសៀមភ្លេង..?

ខ៖ អត់។

ក៖ អូ៎អត់ទេណេះតា?

ខ៖ បាទ!

ក៖ រួចចុះអើតាគិតថាផ្ទះរបស់តាមានលក្ខណៈបែបណាតាតាំងពីក្មេងរហូតមកដល់ឥឡូវហាសកាលតានៅជាមួយឪពុកម្ដាយផ្ទះម៉េចទៅតា?

ខ៖ ផ្ទះស្បូវ។

ក៖ ផ្ទះស្បូវណេះតា?

ខ៖ អើអាដើមឬស្សីយើងហ្នឹង!

ក៖ អាហ្នឹងកាលនៅសំបូរ?

ខ៖ បាទ!

ក៖ រួចដល់ពេល..?

ខ៖ នៅនិងក៏ចឹងដែរដល់សង្គមទៅទេបានយើងបានប៉ុណ្ណឹងហោស!

ក៖​ អូ៎!

ខ៖ កាលប៉ែត្រពីរប៉ែត្របីប៉ែត្របួនខ្ញុំផ្ទះស្បូវផ្ទះយើងហ្នឹងហើយយើងដើមឬស្សីយើងហ្នឹងហើយ!

ក៖ បាទតា!

ខ៖ សសរមូលយើងធ្វើកប់ហ្នឹងដីហ្នឹងហាស!

ក៖​ អូ៎បាទតា!

ខ៖ តែជញ្ជាំងជញ្ជាំងឬស្សីដែរ។

ក៖ ចឹងយើងធ្វើសសរមូលសសរអីកប់ក្នុងដីណេះតាណេះ?

ខ៖ បាទ! ហ្នឹងហើយ!

ក៖ អូ៎បាទតា!

ខ៖ ដាក់ស្បូវហ្នឹងហើយ!

ក៖ បាទតាបាទប៉ុន្តែរហូតមកដល់ប៉ុនអើឆ្នាំណាបានយើងចាប់ផ្ដើមលើកផ្ទះធំចឹងនៅតា?

ខ៖ មើលពីរពាន់ប៉ុន្មានពីរពាន់ដប់ប្រាំដប់ប្រាំមួយហើយ!

ក៖ អូ៎ប៉ុន្តែអើផ្ទះ..?

ខ៖ ផ្ទះខ្ញុំធ្វើពីរពាន់ដប់ប្រាំមួយ។

ក៖ ពេលហ្នឹងយើងធ្វើខ្លួនឯងផ្ទះហ្នឹងហេសតា?

ខ៖ ជួលគេណា។

ក៖ អូ៎ជួលគេដែរហោសចឹងយើងអត់មានកូនចៅណាចេះធ្វើផ្ទះទេណេះតាណេះ?

ខ៖ អត់ចេះទេនិងជួលគេដាច់រួចឡើងនៅហ្នឹង!

ក៖ អូ៎បាទតាបាទរួចចុះតាគិតថាទាក់ទងពីផ្ទះនិងកាលយើងធ្វើយើងប្រើឧបករណ៍អីខ្លះសំរាប់សាងសងវាតា?

ខ៖ អើ!

ក៖ កាលយើងធ្វើហាសយើងធ្វើឧបករណ៍អីសំរាប់សាងសងវាជួសជុលវាតាមានឈើមានសង័្កសី?

ខ៖ ហ្នឹងហើយមានឈើសង័្កសីស្អីហ្នឹងហើយ!

ក៖ អូ៎!

ខ៖ បាំងក្ដារក្រៅហ្នឹង!

ក៖ បាទតាបាទចុះកាលយើងធ្វើនិងអស់ប៉ុន្មានទៅតា?

ខ៖ ទាំងឈើទាំងអីទាំងជាងហ្នឹង?

ក៖ បាទតា!

ខ៖ មួយម៉ឺនជាងដែរមួយម៉ឺនពីរ។

ក៖ មួយម៉ឺនជាង?

ខ៖ ហ្នឹងហើយ!

ក៖ ថ្លៃម៉េសតា?

ខ៖ ថីថ្លៃគ្រឿងអីទិញគេទាំងអស់ហ្នឹង!

ក៖ អូ៎អាហ្នឹងគិតទាំងគ្រឿងគិតទាំងអីទាំងអស់ម៉ងហោស?

ខ៖ បាទ! ជួលជាងគេពីរពាន់ប្រាំ។

ក៖ អូយើងគិតទាំងគ្រឿងប៉ុនយើងអត់ចេះរកឈើរកអីណាហីនៅស្រុកហ្នឹងតា?

ខ៖ ចេះរកខ្ញុំយើងអត់ចេះអារដឹកនិងណាប្រើកូនទៅ។

ក៖ អូ៎!

ខ៖ ចេះយើងទិញគេទៅ។

ក៖ បាទតាបាទចឹងសំរាប់កូនចៅរបស់តាឬមួយបងប្អូនតាអត់មាននរណាគេមួយចេះធ្វើផ្ទះជួសជុលផ្ទះទេ?

ខ៖ អត់ទេ។

ក៖ អូ៎!

ខ៖ យើងជួលគេទាំងអស់ហ្នឹង!

ក៖ បាទតាបាទរួចចុះតាគិតថាអើឪពុករបស់តាធ្លាប់បង្រៀនពីជំនាញអីមួយទៅតាដូចជាលក្ខណៈវេញវល្លិ៍កូរស្ករ ធ្វើផ្ដៅ រកត្រីធ្វើអីមួយទេតា?

ខ៖ យើងតាមយលងបង្រៀនយើងអោយត្បាញទេត្បាញស្អីនិងចាស់ពីដើមគ្មានស្អីផងអាត្បាញស្រះដែរហ្នឹងហើយ!

ក៖ ត្បាញស្រះ?

ខ៖ ស្រះអាយើងដាក់អាស្ពាយហ្នឹងហាស!

ក៖ អូ៎បាទតា!

ខ៖ ហ្នឹងហើយយើងចៀនតែប៉ុណ្ណឹង!

ក៖ អូ៎បាទតាបាទ!

ខ៖ អោយយើងមើលគោមើលក្របីតែប៉ុណ្ណឹង!

ក៖ អូ៎តែបើបង្រៀនអោយយើងឡើងត្នោតឡើងអីកាលយើងនៅស្រុកអីអត់ដែរទេ?

ខ៖ បាទ! អត់ទេអត់មានត្នោតទេ។

ក៖ អូ៎បាទតាបាទ!

ខ៖ ហ្នឹងហើយ!

ក៖ ចុះតាគិតថាកាលតានៅរៀនហាសតាធ្លាប់គោលបំណងថាធំឡើងតាចង់ធ្វើអីមួយតាធ្លាប់គិតអត់តា?

ខ៖ អើរៀនអក្សរហ្នឹង!

ក៖ កាលរៀនអក្សរហាស?

ខ៖ បើខ្ញុំធំហើយណុង។

ក៖ អូ៎ប៉ុន្តែតាធ្លាប់មានគិតគោលបំណងថាអូ៎ធំឡើងយើងចង់ធ្វើប៉ូលីសឬមួយយើងរកស៊ី..?

ខ៖ អើបើយើងធ្វើទាហ៊ានដែរហ្នឹង!

ក៖ យើងធ្វើទាហ៊ានណេះតាណេះ?

ខ៖ និយាយបានកាំភ្លើងខ្លីនៅចង្កេះណាស់។

ក៖ អូ៎!

ខ៖ មេបញ្ជាហើយហ្នឹង!

ក៖ បាទតាបាទ!

ខ៖ ហ្នឹង!

ក៖ អូ៎!

ខ៖ ខ្ញុំចេញខ្ញុំសុំគេចេញ។

ក៖ ចឹងបាទតាចឹងយើងគិតថាជីវិតដែរយើងលំបាកក្នុងជីវិតរបស់យើងម៉ងគឺពេលណាតា?

ខ៖ លំបាកសង្គមបីឆ្នាំហ្នឹងលំបាកខ្លាំងហើយ!

ក៖ អាហ្នឹងយើងលំបាកជាងគេក្នុងបីឆ្នាំប្រាំបីខែហ្នឹងហេស?

ខ៖ បាទ! ហ្នឹងហើយៗ!

ក៖ អូ៎បាទតាបាទ!

ខ៖ ហ្នឹងហើយ!

ក៖ ហ្នឹងជាបញ្ហារបស់យើងដែរលំបាក?

ខ៖ បាទ! ហ្នឹងហើយ!

ក៖ បែកពីម៉ែឪផងអីផង?

ខ៖ ស្អីក៏ហូបក៏មិនគ្រប់គ្រាន់ស្អី។

ក៖ អូ៎បាទតាបាទ!

ខ៖ យើងមាត់មួយម៉ាត់និងគេចាប់យើងទៅវ៉ៃចោលយើងអត់ហ៊ានមាត់ទេ។

ក៖ បាទតាបាទ!

ខ៖ ប៉ុណ្ណឹង!

ក៖ ចុះចៅមានសំនួរចុងក្រោយមួយតាបើសិនជាចង់អោយតាផ្ដែផ្ដាំទៅកូនចៅជំនាន់ក្រោយៗហាសតាមានពាក្យពេចន៍អីដែរចង់ផ្ដែផ្ដាំទៅពួកគាត់ឬមួយក៏ចង់ទូន្មានពួកគាត់អោយពួកគាត់ខំប្រឹងរៀនដើម្បីអាចពួកគាត់មានអនាគត់ល្អជាងយើងចាស់ពីមុនៗហាសតា?

ខ៖ មានណែនាំសាមញ្ញណែនាំចឹងដែរ។

ក៖ អូ៎!

ខ៖ តាប៉ុណ្ណឹងហើយអោយកូនចៅឯងរៀនរកស៊ីរកចុកទៅគីឡូបានមាននិងគេចឹងហាស!

ក៖ បាទតាបាទ!

ខ៖ ហ្នឹងហើយ!

ក៖ គីឡូវាមានការងារល្អជាងយើងអី?

ខ៖ ហ្នឹងហើយ!

ក៖ ដោយសារយើងយើងធ្វើស្រែហាសណេះតាណេះ?

ខ៖ បាទ! ហ្នឹងហើយ!

ក៖ ចឹងគីឡូរៀនបានច្រើនទៅបានទៅធ្វើការធ្វើអីក្នុងកន្លែងស្រួល?

ខ៖ ឥឡូវគេរកអ្នកចេះបើយើងអត់មានចេះបានធ្វើការអីទេ។

ក៖ បាទតា!

ខ៖ បាទ! ចឹងហើយ!

ក៖ យើងចេះទៅយើងអាចបានធ្វើការនៅស្រុកឬមួយតាមអីទៅវាស្រួល?

ខ៖ ហ្នឹងហើយមិនខ្វះការងារធ្វើទេខ្លាចយើងអត់ចេះបើយើងចេះអត់ខ្វះទេការងារធ្វើ។

ក៖ ចឹងណេះតា?

ខ៖ គេណែនាំកូនចៅចឹង។

ក៖ អូ៎!

ខ៖ ដូចកូនៗខ្ញុំវាហួសហើយហួសពេលហើយ!

ក៖ ប៉ុន្តែចៅៗយើងចេះតែណែនាំហើយណេះតាណេះ?

ខ៖ ហ្នឹងហើយចៅវាតូចៗនិងណែនាំវាទៅមានសាលាសព្វថ្ងៃមានសាលារៀនខ្ញុំចង់បង្កើតសាលានិងគេថាអត់មានសិស្សសិស្សមួយគគោក។

ក៖ អូ៎!

ខ៖ ណុងហាសណោះវត្តដីខ្ញុំតែអោយខ្ញុំអត់មានលុយមួយរៀលទេដាក់អោយវត្តធ្វើសាលាធ្វើអីនៅលើហ្នឹងធ្វើវត្តលើណុងនោះភ្នំនោះ។

ក៖ អូ៎ចឹង..?

ខ៖ ដីខ្ញុំតើ!

ក៖ ដីតាទាំងអស់ហោស?

ខ៖ បាទ! ដប់បួនហត្ថសាមសិបប្រាំពីរអារ។

ក៖ អូ៎អោយទៅលោកធ្វើវត្តម៉ង?

ខ៖ បាទ! យើងខ្ញុំតាខ្ញុំនៅណុងដែរជំនឿជនជាតិខ្ញុំនៅណុងដែរចឹងហាស!

ក៖ អូ៎បាទតាបាទ!

ខ៖ ធ្វើប្លង់អោយលោកមើលកាន់កាប់ខ្លាចគេដណ្ដើមឥឡូវនិងដឹងស្រាប់ហើយដល់ដីកន្លែងខ្លាចគេដណ្ដើមយកចឹងហាស!

ក៖ បាទត្រូវតាត្រូវ!

ខ៖ យើងដាក់អោយរដ្ឋមើលទៅចឹងហាសដូចលោកយកទៅណាលោក។

ក៖ អូ៎!

ខ៖ លោកទៅទៅវត្តនៅវាចេះ។

ក៖ អូ៎បាទតាបាទ!

ខ៖ ហ្នឹងហើយ!

ក៖ រួចចុះតាគិតថាអើតាធ្លាប់មានទូន្មានទៅកូនចៅដើម្បីអោយពួកគាត់ធ្វើអើជៀសវៀងពីអំពើដែរអត់ល្អដូចជក់គ្រឿងញៀនជក់អីដែរតាធ្លាប់ទូន្មានពួកគាត់រាល់ថ្ងៃតើហីតាហេសអាហ្នឹង?

ខ៖ អើណែនាំរហូតហើយកុំអោយចូលអាណុង។

ក៖ អូ៎!

ខ៖ ខ្ញុំមិនអោយទេ។

ក៖ ដោយសារអានិងវាអត់ល្អក្នុងសង្គមណេះតាណេះ?

ខ៖ អត់ទេខុសពីសង្គម។

ក៖ អូ៎បាទតាបាទរួចចុះមួយទៀតតាមានធ្លាប់ណែនាំពួកគាត់ដើម្បីអោយពួកគាត់អាចអើសំរេចនូវគោលបំណងតាដែរតាចង់ធ្វើអីមួយប៉ុន្តែតាអត់បានធ្វើចឹងចង់អោយចៅៗអីធ្វើតាមចឹងហាសណាស់?

ខ៖ ហ្នឹងហើយ!

ក៖ តាធ្លាប់និយាយតើហីតាណេះ?

ខ៖ ​ធ្លាប់និយាយតើណែនាំកូនចៅអី។

ក៖ អូ៎បាទតាបាទ!

ខ៖ គេធ្វើណាយើងធ្វើណុងទៅកុំអោយខុសពីគេចឹងហាស!

ក៖ បាទតាត្រូវ!

ខ៖ អើកុំអោយវាទៅលួចប្លន់លួចប្លន់នេះគ្រឿងញៀនមិនអោយទេចឹងហាស!

ក៖ ត្រូវតាត្រូវ!

ខ៖ អើ!

ក៖ អូ៎ចុះតាមានពាក្យពេចន៍អីដែរចង់ផ្ដែផ្ញើរផ្សេងពីនិងទៀតទៅចៅៗតាដើម្បីអោយពួកគាត់អមានអនាគត់ល្អអីចឹងហាសតាមានអីចង់ប្រាប់ពួកគាត់ផ្សេងពីនិងទៀតអត់តា?

ខ៖ អត់មានផ្សេងទេកាលណុង។

ក៖ អូ៎ចឹងតាមានតែប៉ុណ្ណឹងទេណេះតាណេះ?

ខ៖ បាទ!

ក៖​ អូ៎បាទចឹងចុងក្រោយខ្ញុំអរគុណច្រើនតាដែរបានអោយខ្ញុំជជែកលេងជាមួយតាទាក់ទងពីប្រវត្តិរបស់តាហើយការសម្ភាសទាំងអស់នេះខ្ញុំដាក់នៅក្នុងវេបសាយសាលាដើម្បីទុកអោយចៅៗកូនៗរបស់តាដឹងពីប្រវត្តិរបស់តាដែរតាបានរៀបរាប់ទាក់ទងពីជំនាន់មួយជំនាន់ទៅដើម្បីអោយពួកគាត់បានស្គាល់បានដឹងចឹងហាសណាស់តា?

ខ៖ បាទ!

ក៖ បាទ! ចឹងខ្ញុំសុំការអនុញ្ញាតិតាដើម្បីដាក់ការសម្ភាសមួយនិងទៅក្នុងវេបសាយសាលាបានទេតា?

ខ៖ ហេ៎!

ក៖ ដាក់ការសម្ភាសជជែកលេងជាមួយខ្ញុំទៅក្នុងវេបសាយសាលាដើម្បីទុកអោយពួកគាត់ស្គាល់ចឹងហាសណាស់?

ខ៖ បាទ! មានអី។

ក៖ អត់អីទេណេះតាណេះ?

ខ៖ បាទ!

ក៖ បាទ! ចឹងអរគុណច្រើនតា។